url: =ZOMI IDENTITY & ZOMI MOVEMENT. Thukum: GSKhup - Laibu Saal\nHome > Thuluui/Articles > ZOMI IDENTITY & ZOMI MOVEMENT. Thukum: GSKhup\nZOMI IDENTITY & ZOMI MOVEMENT. Thukum: GSKhup\nDear … muan leh suan, seppih;\nLZI EC Panmunlen, Makaipite aw,\nLZI Kipawlna Ngimna Bulpite a tangtun theihna dingin LZI EC Pawl pen Mabante ah madawk in ma apang ding ahih manin, Zomi Identity leh Zomi Movement tawh kisai in bangci bangin ma pang ding ihhi hiam cih thu kikumle’ng ci in hong zawn ing. Zomi Identity leh Zomi Movement tawh kisai in hici bangin khensat ni ci in hong sung ka hikei a, LZI Kipawlna Maban ding in anuai a bangin khinkhai in kikumle’ng ci in thu ahong sung hizaw ing. Kikup dan ding lampi (Guideline) dan a hong sung cihciangbek hi. Ka thusunna sau mahmah ahih manin, lungduai takin hong simsak un ci in hong ngen ing.\nLai hong simsak Makaipi akua mahpeuh tung ah nakpi takin lungdam ing.\nMeeting sung ahzong hun ngahna tawh kituak in thusunnate hong hilhcian thei ning. Lungdam eileh.\nPreface (Thukong Honna)\nLeitungbup Zomi Innkuan Kipawlna’ Ngimna Bulpite anuai a bang ahi hi.\n1. Zogam nusia in muntuam gamtuam ah a teng, tuipi galkaai Zomi-te in minam zia leh tong, leh ngeina hoih khempeuh kemcing in, leitung bei dong in minam kipkho khat in adin’ tawntung zawhna ding,\n2. Gam tuamtuam a om tuipi galkaai Zomi taangpi taangta buppi tawh kisai thu leh late kikumkhawm a, vaihawmkhop theihna ding,\n3. Zogam leh Zolei, leh Zomi-te’ nuntak zia a khantohna ding kikumkhawm in pan’khop theihna ding,\n4. Zomi minam buppi tawh kisai vaite, mun tuamtuam a om Zomi-te tawh kikumkhawm in vaihawmkhop theihna ding.\nHih Ngimna Bulpite sung ah;\n“..minam kipkho khat in din’ tawntung zawhna ding..”,\n“..tuipi galkaai Zomi taangpi taangta buppi tawh kisai thu leh late..”,\n“..Zogam leh Zolei, leh Zomi-te nuntak zia..”,\n“..Zomi minam buppi tawh kisai vaite..”\ncihbang thuthuk pipi kihel a, LZI Kipawlna in Minam vai, Taangpi vai, Zogam vai, Zomi vaite avaan ding a kiphut a hihna kilang mahmah hi.\nMinam vai, Taangpi vai, Zogam vai leh Zomi vaite tawh kisai thu leh la vaihawm in maban kalsuan theihna dingin Minam kiciaptehna, Taangpi thuneihna, Gam leh Ki-ukna, Minam thuneihna bang teng ahi hiam cihte LZI Kipawlna in kician takin khung sinsen a, makai leh pawlmite kipumkhat in, thu leh la lamsang a dinmun leh sandan kihualna leh maban kalsuanna ah loma ih kiton ding kisam hi.\nTua ahih manin LZI Kipawlna Ngimna Bulpite atangtun theihna dingin “Zomi Identity & Zomi Movement” tawh kisai thu leh late limtak in khinkhai in kikup dingin thu hong sung hi ing.\nIdentity (Minam Kiciaptehna)\nLZI Kipawlna sung a kipawlkhawm Pawlmite’ Minam Min in “Zomi” hi cih thu kipom ahih manin “Leitungbup Zomi Innkuan Kipawlna” min akiphuak ahi hi.\n“Zomi” min pen bangci bangin a kiphuak ahi hiam cih thu tawh kisai san dan tuamtuam om hi.\n1. Pawl khatin Pu Zo’ suan leh khak ih hihna hang hi ci hi.\n2. Pawl khat in Zhou Dynasty suante hihna tawh kiphuak hi ci hi.\n3. Pawl khatin a kikan zolo tangthu sung ah ko leh ko “Zomi hi ung” akici minamte hi ung ci hi.\n4. Pawl khat inbel, minam buppi kipumkhat theihna dingin ahong gawmtuah, atamzaw in asantheih minam min in Zomi hi cih dinmun kisiksan hi.\nHih san dan tuamtuam tawh kisai in minam kician minam picing khat hihna tawh thu kician khat kipsakding kisam a, tua pen tangthu limtak in kanin, hilhcianna kician neih ding kilawm hi. Hih in LZI Kipawlna maban khat hi kici thei hi.\nTuaban ah, Zomi min pen Minam min ci in a kiciapteh hangin, tua “Minam” a cih in a khiatna banglian ahi hiam cih thu kician takin kitelkimlo hi. Hih Minam ih cih pen anuai a dinmunte sung pan koizaw ahi hiam cih thu kitel takin kipsak ding kilawm hi.\nMinam dinmun tuamtuamte:\n3. National Race\nZomi-te kammal a kicinloh man maw, ahihkei leh, thutheihna kicinloh man maw, ahihkei leh, minam dinmun a niam man maw, “Minam” cih kammal in bang dinmun gen ahi hiam cih thu, khat leh khat ih sandan leh ih theihna kibanglo hi. Tua manin akipumkhat ding minam khat sung ah kitelkhialhna nangawn ahong om bangin, minam dangte hong ciaptehna mahmah ahzong dinmun tuamtuam kitung hi. Tua ahih manin, LZI Kipawlna in hih Minam Min leh Minam Dinmun pen limtak kikup ding kilawm hi.\nWho are the Zomi? (Kuate Zomi ahi hiam)\nKuate Zomi ahi hiam cih tawh kisai sandan zong kibanglo hi. Zomi kici minam khat sungbek ah anuai a bangin sandan tuamtuam kimu thei hi.\n1. Those who call themselves Zomi (Zomi by blood):\n“Zomi ka hi hi” a kici mite bek Zomi ahi hi cih sandan anei pawl khat ki-om hi. Zomi hi ing a kicilo peuhmah Zomi hilo a, Zomi hi uhteh vakici theilo hi, amaute Minam dang hipah hi cihna ahi hi. Hih sandan pen suakta takin ei leh ei kipulak theihna, kiciapteh theihna siksan a Minam min phuahna hi a, Zomi min tawh kilawh theihna dingin Human Rights / Democratic Rights / Self Determination a siksan ahi hi. Hi sandan pen GZA leh LZI/ZIUSA Makaipilui khat ahi, Dr. Do Kham in thukim hi.\n2. Zomi = Chin – Legal Name / per Constitution:\nChin minam hi ing a kici khempeuh Zomi mah ahi hi. Zum lam pan ahi zong, Thukhunpi sung ah ahi zong, Chin in hong kiciamteh a, Chin min pen Zopau in Zomi kici hi cih sandan anei pawl khat ki-om hi. Zomi-te tangthu khempeuh a kiciapteh ciangin Chin minam in kikhum a, ei leh ei Zomi kici in, minam dangte in Chin minam in hong thei uhhi cih ahi hi. Hih sandan pen tangthu ciaptehna, a omsa Thukhunpi leh Zum sung a kizang min siksan in minam min lawhna ahi hi. Hih sandan pen TA kipawlna Makaipi khat ahi Prof. Dr. Thang Za Tuan in thukimngei hi.\n3. Re-unification Movement – Connection by blood/generations\nMinam khat pen ki-ukna gam thum: Myanmar, India, Bangladesh gamteng ah a kikhenthang hangin si khat sa khat, sanggam unau laizom khat, minam khat ahi hi. Minam min in Zomi hi a, gam tuamtuam ah a kikhen manin, a gam zui a Thukhunte tawh kituak in min lawhna a kilamdang bek ahi hi cih sandan anei pawl khat ki-om hi. Hih sandan zong nam nih in kikhen thei a, tangthu kipatna tawm khat kilam dang hi. Pawl khat in sung khat a piang Zosuante hihang cih bulphuh in, pawl khat in Zhou Dynasty khang a kipan minam khat hihna kizom suak in tu khang hun ciangin minam min “Zomi” hihna sung ah kigawmkik ding hihang ci uhhi. Zosuante hihna a siksan sandan pen Aizawl khuapi abulphuh ZORO Pawlpi in kiplet a, khanggui zom minam khat hihna tawh Zomi ah kigawmkik ding cih sandan pen ZNC Pawlpi makaipilui khat ahi Pu Thang Khan Gin leh, ZRO Pawlpi in thukim hi.\nZomi with Reference to Chin (Chin min tawh Zomi-te dinmun tehkakna)\nKuate Zomi ahi hiam cih sandan nam thum leh li a omna tungtawn in, Zomi leh Chin minam min kizopna tawh kisai sandan tuamtuam kineilai hi.\n1. Chin = Zomi\nChin minam khempeuh Zomi hi a, Zomi-te pen Chin minam in hong kiciamteh hi ci in Zomi-te minam dinmun pen Chin minam tawh a tehkak pawl khat ki-om hi. (hih thu tawh kisai in a tung lamah kuate in Zomi ahi hiam cih thulu sung ahzong kipulak hi).\n2. Chin = Zomi + Laimi + Khumi + Mara + Cho + Asho + Zotung\nZomi pen Chin minam nuai a namkee khat hi a, Zomi, Laimi, Khumi, Mara, cihte a kigawmkhop ciang in Chin minam kici hi ci in, tu laitak a Kawl gam ki-ukna nuai a om Chin State siksan in Zomi-te minam dinmun pen Chin minam tawh a tehkak pawl khat ki-om hi.\n3. Zomi ≠ Chin, Zomi ≥≤ Chin\nZomi leh Chin kibang peuhmahlo hi, Zomi pen minam kician khat hi a, Chin minam hilo hi. Minam tuamtek ahi hi. Gam khat, gamkee khat sung ah a ki-omkhop hangin ahi zongin, tangthu sung ah vai a kihawmkhop hangin ahi zongin, a thu a la, a mun a mual leh dinmunte hangin Zomi-te in Chin minamte tawh a kipangkhawmbek hi ci in Zomi-te minam dinmun atuam vilvel in aseh ki-om hi.\n4. Zomi > Chin + Paite/Kuki + Mizo\nChin min pen Kawl gam sungbek a kizang Zomi-te hong kiciaptehna min khatbek ahi hi. Zomi sung ah Kawl gam sung a Chin minam buppi ban-ah, India gam sung a om Paite, Kuki, Mizo leh Chakma cih namkee tuamtuamte a kigawmkhawm hi ci in Zomi-te minam dinmun pen Chin minam tawh tehkak dingciang ahilo in sandan anei ki-om hi.\nMinam min Zomi a hihna a bulpuh sandante sung panin Zomi nampi nuai a namkee (Tribes) tuamtuamte anuai a bangin ciangtanna kineiciat hi.\n1. Zomi = Tedim + Teizang + Sihzang + Saizang + Zo + Dim + Khuano + Thado + Hualngo + Ngawn + Paite + Vaiphei + Gangte + Simte + Hmar + etc.\n2. Zomi = Tedim + Laizo + Lai + Zotung + Zophei + Matu + Cho + Asho + Mara + Khami\n+ Paite + Kuki/Thado + etc.\n3. Zomi = (Tedim + Teizang + Sihzang + Saizang + Zo + Dim + Khuano + Thado + Hualngo\n+ Ngawn + etc.)\n+ (Paite + Vaiphei + Gangte + Simte + Hmar + Kuki + etc.)\n+ (Laizo + Lai + Zotung + Zophei + Matu + Cho + Asho + Mara + Khami + etc.)\n+ (Mizo/Lusei + Chakma + Khasi + Karbi + Bodo + etc.)\nZomi Inhabited Areas / Zogam\nZomi kici minam khat dinmun tawh kisai sandan tuamtuam hangin tua minamte’ gam ahi Zogam in koiciang huam ahi hiam cih sandan zong a kibanglo hipah hi. Zogam in ahuam mun leh mualte anuai a bangin sandan tuamtuam kimu thei hi.\n1. Zogam = Tedim Township, Tonzang Township, Cikha Township, Kalay Kabaw Valley, Lamka District, Northern Champhai District\n2. Zogam = Chin State, Kalay Kabaw Valley\n3. Zogam = Chin State, Kalay Kabaw Valley, Partial Rakhine State, Partial Magwe Division, Mizoram State, Partial Manipur State, Partial Assam State, Partial Tripura State,\nPartial Sittagong Hill Tracts, Partial Megalaya State\nMinam min tawh kisai sandan tuamtuam a om manin Minam kiciaptehna kician aneilo, Minam kicianlo kitang hi.\n2. Failure to unify:\nMinam min tawh kisai sandan tuamtuam a om manin minam maban kalsuanna, gam khantohna ding kalsuante ah kithutuahna ding haksa hi.\n3. Lack of solidarity:\nMinam khat sung ah Minam min hangin kithutuahna a omloh ciangin, Minam picing a hih zawhna dingin leh minam tuamtuam lak ah kip takin din zawhna dingin kipumkhatna om zolo hi.\nMinam min tawh kisai sandan tuamtuam hangin a kithutuaklo minam kisuak a, kipumkhatna omlo ahih manin, gam leh minam tawh kisai thulianpi khat peuh a om ciangin sandan leh dinmun tuamtek panin kimainawtciat hi. Minam khat sung ah kikhenthang in kipumkhatna a omloh kawmkal ah, aituam hamphatna dingin minam buppi tangin a dingnuam pawl ki-omta ahih manin minam kisuplawh hi.\n5. Inconsistent cooperation:\nGam leh minam buppi khantohna dingin vai a kihawm ciangin minam dinmun sandan kibanglo ahih manin, ma pankhopna loma kikim theilo, vaipuak kibanglo hong suak a, vaihawmna pawl khat pen khantohna dingin a nawngkai hong suak thei hi.\n6. Missing mutual understanding:\nMinam khat sung ah kithutuaklo, kipumkhat theilo, loma kikimlo in hong om ciangin, sandan kibanglo pawl tuamtuam kikal ah khat leh khat kimuanna kiam semsem a, minam khat hihna nangawn a kikhuallo zahdong in ngaihsutna lutthei hi.\n7. Disintegration of identity:\nMinam min tawh kisai sandan kibatloh manin, thu leh la tampi hong nawngkai semsem a, sandan kibanglo dinmun panin minam min nangawn a mangthang thei ding dinmun hong tung thei ding hi.\n8. Eruption of internal fights:\nMinam min tawh kisai sandan kibanglo dinmun pan nawngkaina, buaina hong om tam semsem ciang, minam khat sung ah pawl khat leh khat kimawhsakna hong om a, minam buppi kithutuah ding sangin kigalbawlna a om thei ding hong suak hi.\n9. Loss of trust/brotherhood:\nKithutuaklo, kipumkhatlo, kilangpanna khang semsem hileh, atawpna ah unau sanggam laizom khat sung ah ki-it kikhualna abei ding hita hi.\n10. Collapse of one people:\nZomi min tawh kisai sandan kibatlohna pan minam khat, sanggam unau laizom khat sung ah ki-it kikhualna hong bei hileh Minam mangthang kisuakta ding hi.\nKey Players (Thuneite/Madawkte)\nTuabang ahih leh, Minam kiciaptehna leh Minam min tawh kisai thu a khung, vai a hawm kuate ahi hiam, mailam hun ah hih thute tawh kisai in thu a khung thei ding, vai a hawm thei ding kuate ahi hiam cihte ih kanciang in, a bulpi in Gambup Thukhunpi leh Kumpi tung ah kinga masa hi. Tuaban ah, abeisa hunbek hilo, mailam hun ah, anuai a Kipawlna, Pawlpi leh Vaihawmnate in Minam kiciaptehna leh Minam min tawh kisai in thu leh la avaan thei ding, madawk in ma apang thei ding dinmun ah om ahih manin, LZI Kipawlna inzong ahi thei zahin hanciam in ma panding kisam hi.\n1. Constitutions/Regulations & Governments\n2. Zomi National Congress (India)\n3. Zomi National Congress (Myanmar)\n4. Zomi Re-unification Organization\n5. Leitungbup Zomi Innkuan Kipawlna\n6. Zomi Council\n7. Global Zomi Alliance\n8. Zomi Congress for Democracy\n9. Referendum/Census & National Conventions\nIdentity Time Line\nMinam kiciaptehna, Minam min tawh kisai abeisa tangthu sung ah Zomi-te bangci bangin kiciamteh ahi hiam cih thu anuai a bangin kimu thei hi.\nMilestone Events Identity Platforms/Sectors\n1. Before 1892 – Tiddim : Kamhau : Administration\n2. 1896 – Chin Hills Regulation Act : Chin : Law & Regulations\n3. 1916 – World War I Labor Corps : Sukte/Kamhau/Sihzang : Administration\n4. 1937 – India/Burma Seperation : Chin Hills Battalion : Administration\n5. 1946 – Political Party : Khamtung Suahtak Vaihawm Pawl\n6. 1947 – Panglong Conference : Chin : Administration\n7. 1947 – Burma Constitution : Chin : Law & Politics\n8. 1948 – Burma Independent : Chin / Chin Special Division: Administration\n9. 1948 – Falam Conference : Chin / Tiddim : Administration\n10. 1950 – Chin Affairs Council : Chin/Zomi National Day : Movement – Political\n11. 1953 – Zomi Baptist Convention : Zomi : Movement – Religion\n12. 1965 – Zangkong Zomi Siamsin : Zomi : Movement – Student\n13. 1972 – Zomi National Congress : Zomi (India) : Movement – Political\n14. 1974 – Burma Constitution : Chin / Chin State : Law & Politics\n15. 1988 – 8888 / Zomi Student Union : Zomi : Movement – Student\n16. 1988 – Coup / SLORC : Chin / Chin State : Administration – Military\n17. 1988 – Zomi National Congress : Zomi (Myanmar) : Movement – Political\n18. 1993 – Zomi Reunification Organization : Zomi : Movement – Political\n19. 1997 – Zomi Innkuan (Singapore) : Zomi : Movement – Civil Society\n20. 2005 – Zomi Innkuan USA : Zomi : Movement – Civil Society\n21. 2008 – Myanmar Constitution : Chin / Chin State : Law & Politics\n22. 2009 – Leitungbup Zomi Innkuan : Zomi : Movement – Civil Society\n23. 2010 – Global Zomi Alliance : Zomi : Movement – Civil Society\n24. 2012 – Zomi Congress for Democracy : Zomi : Movement – Political\n25. 2013 – The 3rd World Zomi Convention : Zomi : Movement – Political\n26. 2014 – Myanmar Census : Zomi : Law/Legal & Referendum\n27. 2014 – UN ECOSOC Consultative : Zomi : Movement – Civil Society\n28. 2015 – Myanmar General Election : Zomi / ZCD : Movement – Political\n29. 2016 – Zomi Khawmpi USA : Zomi?\n30. 20?? – Myanmar Constitution : Zomi? / Federal?\n31. 20?? – State/District/Self Adm’d. Area : Zomi?\n32. 20?? – Sixth Schedule/Union Territory : Zomi?\n33. 20?? – Zogam : Zomi\nTu khang hun, gam leh minam itna akhan semsem hun hong tun ciangin, “Zomi Movement” cih kammal pen gam leh minam a’ding thu kikupna, vai hawmna mun khempeuh ah kizata hi. Ahi zongin, tua Zomi Movement kici kammal a khiatna tawh kisai sandan, theihna leh lam-etna kibanglo hi. Zomi Movement Ngimna pen anuai a bangin atuamtuam in kimu thei hi.\n1. Development – Social / Infra-Structure / Community\nGam leh minam khantohna dingin hanciamna pen Zomi Movement hi aci pawl khat ki-om hi. Pilna siamna lam, cidamna lam, inn leh lo lam, kongzing leh khuasung lam, khua leh tui lam khantohna (Development) om hileh Zomi Movement a lawhcingin a kingaihsun ding cihna hi.\n2. Self Determination –Federal State / Self Administered Region / District\nGam leh minam khantohna a om theihna in Zogam in anuai a dinmun tuamtuam a ngahna dingin hanciamna pen Zomi Movement hi aci pawl tuamtuam ki-om hi.\nZogam in District (Sixth Schedule) dinmun angah theihna ding\nZogam in Self Administered Area (Union Territory) dinmun angah theihna ding\nZogam in Federal State (Full State) dinmun angah theihna ding\n3. Freedom/Independent – Nation / Army / Government\nGam leh minam khantohna dingbek hilo a, Zogam in Kawl leh Vai kumpi khutnuai panin suahtakna ngahin, leitung gam tuamtuamte lak ah a picing gam kician khat in a din zawhna ding hanciamna pen Zomi Movement kici hi aci pawl khat ki-om hi.\nLZI Kipawlna’ Ngimna Bulpite a tangtun theihna dingin Minam Kiciaptehna, Minam Min tawh kisai in bangci bangin thu leh late kician takin khung zo ding ihhi hiam cih pen tutung a LZI EC Pawl tung ah kinga hi cih thu hong pulak ing. A tung a thute pen thusunna dinmun hi nailo a, kuppihna ciang, thu kikup theihna ding a khinkhaina ciang hipan hi. Hih thu khinkhaina panin, ngaihsutna tuamtuam hong om thei ding a, thu khatpeuh khensatna manlang tuam ding hi cih lam-etna tawh hizah ahong pulak hizaw ing. Hih kuppihna tuamtuam, ngaihsutna tuamtuamte sangin a kician zaw a kikup theihna zong om ding hi cih lam-en ing.\nTulsa, OK, USA. May 8, 2016.\nPu GSKhup in Zomi eLibrary/Laibusaal ading in Phalna hong piak ahi hi.\nItem Reviewed: ZOMI IDENTITY & ZOMI MOVEMENT. Thukum: GSKhup Description: Rating: 5 Reviewed By: Cinpu Zomi


timestamp: atn

url: =Zombie Vs Shark: Mini-Con? Would You Like to Know More?\nPosted by Zombie Vs Shark at 10:26 PM


url: =Nanushka Mara Top in Creme | FWRD\nMara Top in Creme\nAsymmetric hem with back slit detail\nOur Style No. NHKF-WS40\nManufacturer Style No. W_SB_00118


url: =El Nino Acih bang hiam? ~ Daniel Sum :: ZOMI DAILY\nposted on 7 April 2016 at 10:53 pm UTC+9:30 Lomkholna: News\nMual le guam in, a omtawm khinsa mun ah khua hun kikhel theih na apiang sak thei thu tampi om hi. Equator tawh kinai/ kinailo, leitang a niam/asang, mual le singkung om/omlo, tuipi tawh kinai/nailo, tuihual pi ten nawk kha/khalo, huih ii sa(lum) man, huih nungna kibanglo cih teng hang hi.\nEl Nino acih pen tuipi pan aa tui sa(lum) luan na hang hi. Spain lai tawh El Nino cih sam uh hi.\nTuipi te’n ahihna kibanglo ahih manin, tuiluan zia atung anuai lam ah ong luang hi. Hih bang apian theih na pen Khualumna mun leh pole I cih leitung tawlam ah asa/avot kilamdan hang cih theih hangin, atak tak in tuipi al na hangcih kimu hi. Tuipi sung ah guntui luan na, tuikhal te tuisuakna, guahzukna hang te in tuipi a alna kiamsak hi. Tui te zong van ah akhu tawh kahtoh na hangin zong tuipi te ong al sem sem hi. Indian tuipi leh San tuipi te zong tui al luanna te ahi uhhi.\nA omtawm khinsa thupan kumsim in apiang den ahi Tuipi luanna pan El Nino tuilum luan thu hangin akisia, thute ong tam sem sem hih na tawh ong minthang mah mah hi. Apiang ngei thute sangin sia zaw, hoihlo zaw tuilum luan hangin El Nino cih min voh na pan in, El Nino kum piangtheih ding ciapteh na panin El Nino kum cih ong piangkhia hi. Hih bang pen khuahun leh guahzuk hun a thei mipil ten El Nino pian theih ding hunte gen thei ahih manin, lungdam mah mah hang.\n1980 kum ma in, El Nino pen kum sagih teh khat vei ta ong piang den aomkhin sa thu khat hi. 1550 kum lai pek pan tui nasem ten hih bang apiang thu ong mukhia uh hi. Tuilum luan hun in ngasa te ong tawm lam ong theikhia uh a. tua hun lai in El Nino in ngasa ong tawm sak cih bek in kithei hi. 1982 kum teh leitungbup khuahun kilamdang sak pen mi khempeuh in ong mukhia uh hi.\n1982 – 1983 in apiang El Nino pen hat mah mah in tui sung ban ah huih lak ah zong ong piang hi. Tui luan pan in khuahun kikhelna pen lauhuai tak in kithuak aa, tui leh huih ah zong apiang lam mipil ten ong theikhia uh hi.\nEl Nino hang in leitungbup khua hun angei bang nawnlo in, kikhel khel hi. El Nino hun sung pen kum 1 bang sawt thei hi. Guah tawm, khualum sem sem, guah zulo, guahzuk hun in guahtui tawm, guah ong zusak te omlo cih bangin apiang ngei bang ong hi nawnlo lam kimu hi. El Nino tawh leitungbup thului ciaptehna ah anasia mah mah kum 12 bang om in, tua lak ah kum 11 pen 1980 leh 2000 kum kikal sung aa thupiang hi. 1997 – 1998 El Nino kum pen asuk mah mah hi cih ciapteh na om hi. Sum American $ 34 billion bang supna om hi. Mihing 24000 bang si in, 533000 in liamna ngah in, 6000000 bangin mun kikhin in, leitang 56 million bang kisia hi.\n1997 -1998 Kawlgam ah El Nino hangin khuapi 18 ah khualum na khang to in, khuapi 15 ah guahtui tawm hi cih kiciapteh hi. Sum tampi sup lawh mah mah hi. 1997 June pan 1998 May kha dong kha 12 bang ongsawt to hi. 1997-98 pen khualum pen angei sangin khangto in, guahtui zong angei sangin tawm zaw, mun pawlkhat ah guahzulo, guah zuk nang aa om huihpi nunglo, cih bangin Kawlgam ii guahzuk hun ong tom mah mah hi. El Nino in Kawlgam aa ding a thupi mah mah khuahun kikhelpi apiangsak thuhi. Tua kum in El Nino hangin Kawlgam ah khua lum luat le keu luat hun ong hi a khuapi kim ah khua lum asang pen leh khua lum lam ki lel mah mah hi. Sum zuak sum lei, nopna dahna, cidamna, lokho na le adang teng ah supna tampi apiang hi. Tuakum pen Kawlgam thuluiciapteh na ah khuahun kikhel mah mah kum cih in ciapteh ngiat hi.\n2015 kum in Kawlgam ah alipkhap huai tuiciin tung hi. Tuiciin tawh tui-nin, buan leh nin tawh kituah in tui in tum hi. Tui akiam teh zong sehnel le nin te mihing kawng ciang pan din tan dong mah sah hi. Dawng ding tui kingah zolo in, tui siangtho ngah ding ham s amah mah hi. 2015 December ni 1 pan in February kha bei dong vot le keugaw hun, 2016 March 1 pan April kha bei dong pen nisat leh keugaw, gawm keugaw hun kha 5 sung ong sawt ding in dawnding tui ngah theih nading kigin kul ding hi.\nEl Nino tuilum luan na hang, ong piang hun kinaih sem sem na in Global Warming cih Leitung lumna pen tawh ong kizawitawn hi. Onglum sem sem na hangin tuipi te akhu tam in, akhu atam teh tuipi al sem sem hi, leitung leitang lumna hang in tuipi sa leh vot pen kikhai sak mah mah in tuipi luan zia ong hat mah mah in El Nino tuilum luan pen kum 5, kum 7 cih bangin kihal nawnlo in, kum 3, kum 4 the khat vei cih bangin khuahun siat pen ong piang piang ta hi.\n7000 million bang mihing kibehlap in vanbawl khiatna, van kizopna, lam ah khangto in, nuntak zia(life style) zong kikhel mah mah hi. Carbon abawl ahi Yenan(oil), Gas leh suangmeihol (charcoal) cih teh tampi zatkhiatna, CFC abawl ahi mihing tawldam ngahna ong tam sem sem, singkung phutna hangin Greenhouse Gas ong tam in Leitung pan apaikhia ding alum hup ahih manin alum ong tam sem sem in Leitung lumna ong piang hi. Hih hangin khuahun ong kikhel in ongpiangtawm siatna te kithuak kha hi. Tua ongpiangtawm siatna pen Leitungbup ah om gam khempeuh in siatna lianpi tuak uh hi.\nLeitung gam te in, ongpiangtawm siatna ong tungteh sepding hilo in, ongpiangtawm siatna bang cih nawtzawh ding in sepdan dingte geelkhia, kigingkholna lam ah ong hanciam mah mah uh hi. Ei gam ciat ii septheih na, gam kipawl aa septheihna ah ongpiangtawm siatna pen tawmsak na, kidalna, kigingkholna, ki thukkikna, huhleh panpihna, kibawl phatna, kilam kikna cih te ong sem sem ta uh hi.\nSiatna pan kidalna ding, niindil dail leitung leitang piangna ding, Leitung nungsang nuntakna hoih zaw na ding cih bangte leitung mihingte deih lunggulhna hi. Mi khempueh tawh kilawh in mi khempeuh kihel in sep theih sep hun hi ta hi.\nI septheih bang mapang ding kisam hi. Singkung tam pi suan in, carbon khiam in, kim le pam siangthona ding bawl in Leitung it in cih ong zawn ing.\nAletkhia – Daniel Sum\n(February 16, 2016. From The Mirror Daily, Pantaung Than Kywe, What is El Nino? In Burmese)\nPrevious: Zingciang thongkia mi 4000 val ki khahkhiading\nNext: Seppihte Tawh Kilemna Ding ~ Hau Za Cin


url: =Pilna bek mah i khantohpih ding hi - TUNGZANG NEWS\nPilna bek mah i khantohpih ding hi\nA khantoh keei uh hangin pilna pen hanciam zawh man bek tawh hong pianglo a, sangkahna mun ah laisim ding akigina leh a hoih teel kul ahi hi. Laisim ding a hoih tel dingin thu thei mite kisam a, thu thei mahmah tampi a omna dingin pilna siamna a sang mahmah a nei, a zo, a kahsa, a theisa kisam kik hi. Tua banga mipil misiam a neihna ding uh in gamdangah a khangnote uh pilna sangzaw, siamna sangzaw, theihna sangzaw sin dingin kumpi sum tampi bei in kisawlkhia uh a, hong tunkik uh ciangin khasum kilawmtak tawh nasem sak in a pilna ngahte uh a gam khantohna dingin zekkhiasak uh hi. Tua bang a pian theihna dingin sum leh pai a zeek kumpite, theihna pilna a nei mipil misiamte, siamsinna phualpi ah sangsiate leh a sin a kin sangnaupangte a pankhop siam mahmah uh kisam a, tua dingin a tungnungpen kumpi lam pan hoihtak, siamtak in vaihawm, zeek uh hi. Anuai lam pan a hoihzaw ding a thei peuhmah tunglamte in thupisim in genkhawm, gelkhawm pahpah uh a, 'hi ei' a cih uh ciangin kalthak suan pahpah uh hi.\n1. A pil asiam peuhmah pattah pah: Naupang a neu tung pan a pil, a navak, a siam mahmah dingte sanginn pan in tengkhia pahpah uh a, amau lungsim picinna leh khuak hatna tawh kizui in a lawmte uh sangin a sangzaw pilna leh siamna tawh pattah pah uh hi. Nasep zonna leh nasepna ah zong tua banga a pilzaw diak, a siamzaw diakte lamto mengmeng in makaisak uh a, gamleh minam in phattuampih pah hi. Tua manin gamdang mi ahi phial zongin a pil ding a siam ding peuhmah a gam vuah sem dingin deih mahmah uh a, kuamah deidanlo uh hi.\na). Mimal pianpih pilna leh siamna kitamzatlo: Mihing khempeuh in i pianpih pilna leh siamna i nei hi. Tua pen sanginn pan i sin tawm, laibu pan i sim tawm hi hetlo ahi hi. Singapore ah sanginn hoih in mite in a lai simbu uh a lum a let in thei mahmah uh a, sangsia te sinsak zong hoih in kicing mahmah hi. Kicinglua liang, a kisap khempeuh uh kipia lua liang leuleu ahih manin sangnaupang te in amau pianpih pilna leh ciimna, ngaihsut siamna cihte a zatna ding uh hun om manlo hi kici hi. Ahang pen 'laibu ah kigelh banga sin ding, theih ding, siam ding' cih ahih man hi. Tua manin gam khangto khinsa mah ahi Finland te tawh a teh uh ciang hua gama te in mihing pianpih lungsim leh khuak zatna lamah nakpi in madawkzaw hi cih mukhia uh hi. Tung lam pan a kihilh khempeuh bek a siam mahmah sangnaupangte pen leitungah sangnaupang lawhcing pente na hi hetlo hi cih kitheita hi.\nb). Kizop, kikholhsiamna ban ah sepkhawm siamna kisin kul: Laibu sunga pilna leh siamna om khempeuh i theih khit bek hun lo a, midangte tawh kizop, kikholh siamna leh sepkhawm siamna te khantohna picing neihna dingin kisam hamtang hi. Mi tawh a kizom theilo a kikhawl theilo, a semkhawm theilo te a pil mahmah zongin tuikulh bangin etlawm mahmah bek a, tenna ding taktak in zat theihloh hi. Tua ahih manin minam tuamtuam tawh a semkhawm thei hiam, biakna tuamtuam tawh a kikhawl thei hiam, deihna leh ngaihsutna kibanglo minam lak ah zong na a sem thei hiam cihte sanginn pua lam ah nasep ciang hong kisam pha mahmahta hi. Sia hoih leh laibu hoih bek hilo in, mi hoih a piangsak sanginn leh gam pen hong thupi deuhdeuh hi cih, leitung globalizationhuih in hong nawk toh zelna ah kitel semsem hi.\nc). Tuition ah sum tampi bei hangin pilna kibehlap tuanlo hi: Nu leh pa tampi in a tate pil ding a deihsak luat manin hun-awng nangawn neisaklo liangin tuition ah kahsak in a hun uh bingsak hi. Tua banga hih luatna in naupangte pilsak tuam tuanlo hi\ncih Denmark leh Finland gamte sangkahzia pan kithei hi. Tua gamte ah naupangte in sanginn ah sin ban vuah tuition tampi kah kawikawi cih bang omlo in amau leh amau a kisintawmna dingin hun-awng leh hunpha bawlsak zaw uh hi. Lawm leh gual tawh kikholhna hun tamsak, amau leh amau a kisin tawmna dingin laibu bekbek a kam vuah tahlo uh hi.\nThukhupna: Mihing in tawlnga hit-hiat a lungsim ciim tak tawh thu i ngaihsut, na i sep pen pilna siamna a kibehlapna bulpi khat na hi bilbel hi. Tua manin sakol tui duhlo tui dawnsak sawm teitei banga sangnaupang utlopipi sangkah a i sawl, tuition ah i kahsak pen a phattuampih uh tam khollo hi. Mihing in ei leh ei kisinna pan pilna leh siamna taktak kingahzaw a, hanciamna leh hahkatna tawh i ngaihsutna ciang kitung pan hi. Tungsiah pan kisinsak siamna leh kihilh siamna bek tawh pilna siamna te kicinglo a, laibu sung ciang bek theihna hithei hi. Laibu sungah a kigelh nailo thuthak, lathak te tampi a ngaihsunkhia thei dingin suakta tak, tawldam tak a ngaihsut hit-hiat a kul hun zong om cihna hi.\nMite khantohna pan Zomi te in zong i sin ding, i theih ding, i phawk ding tampi om hi in ka ciamteh hi. Laibu sunga kigelh teng bek theihna tawh pilna kicinglo a; a kigelhnailo, a kithei nailo ahi zongin hong piang ding, mailam thute muhkholh theihna tawh ngaihsut siamna te i neih ding a thupi penpen hi. Laibu lui pen leh laibu thak pen sungah kigelhte i theih ban ah a kigelh nailo laibu sungah bang hong kigelh ding cih zong ngaihsut kholhna mitkha tawh mu khol in kalsuan ciat ni.


url: =FATHERS’DAY—- PA TE’ NI By: Rev.Vung Za Niang – FGA Tulsa\nWho is father? Pa ih cih kua hiam? [ Na mit kha ah bang lim a mu hiam?]\nLate 103:13- Pa in a tate a hehpih bang in, Topa in a mah a zahtak te hehpih hi.\nKa neulai in kapa in a khut tawh honglen in,a pai na mun kheempeuh ah kei hong tonpih hi.[ kei ma tang thu tom no khat gen nuam ing]\nKa pian a ki pan cidam lo in ka zawng khal na hang in ka pa in kei hong don den\nhi.Ka khe vei lam hoih lo in,na den a hih man in ka pa in hong heh pih mah mah in zan in ka ih mut thei dong hong khoi in hong ngak hi.ka pa hong it na leh hong heh pih na\npen ka neu lai pan in ka thei hi.\nA pa a langpan Absalom tangthu tom.[2 Samuel-14:25-27, 15:1-7, 18:1-9, 18:33]\n– Absalom pen kum pi David tapa te sung ah khat hi a,a melhoih a khe pi pan a luzang\ndong pauban na om lo,a Sam hoih in kumsim in meet in shekel zanih gih ci hi.\nA pa kumpi David lang pan in Israel mi te lungsim zo ngawp hi.\nDavid in keimah nong khualna un, tangvalpa Absalom hong dawm mahmah un aci hi.\nDavid nasem te in Absalom tuak kha uh hi.\nAbsalom in a la tung ah tuang a tawsaw lian pi hiang pha nuai khat ah a la pai in a\nlutang tawsaw lak ah awk a, a ma nuai ah a om la a pai suak lai tak in, van leh lei kikal\nah a mah a ki khai in ki nusia hi.A mah ki that in si hi.\nA pa David in kam tai te kiangah tangval pa Absalom a hoihhoih hiam?ci dong hi.\nTua ciangin kumpi pa lungsim nakpi sukha a,kulh kong pi tung a inn dei sungah pai to\nin kap hi, a pai kawm in awging pha tawh awngin\n“Aw ka tapa Absalom, ka tapa, ka tapa Absalom! Nang matang in kei sizaw taleng”\n\_Aw Absalom, ka tapa, ka tapa! a ci hi.\nDavid in a it mah mah a tapa in, a langpan hang in, a it na kiam tuan lo hi.]\nIh ki pil sak na mun santak mah in ei te hong buai sak kik cih ki mu thei hi.\nTate in pate it ih kisak hang in, PA’it na in hong zo zaw tawn tung hi.\n[Nu-in agil sung ah hongpua a,Pa- in akhuak sungah hong pua hi.]\nFATHER=PA- ih a khiatna te:\nF = faithful – A thuman pa.[zi leh tate tung thuman pa, zo vaphual limtawh kiciamteh te]\nA = Advocator – Hong thuum sak pa.[Pasian kiang thuumsak thupha hong ngetsak ]\nT = Teacher — Thu hong hilh pa. –[Ih lamkhialh loh nang in lampi man hong lak pa]\nH = Heartfelt -Hong deih sak pa.-[ Ih lauloh ding, leitung ih zawh ding hong deih sak.\nE = Example —–Limhoih hong lak pa. [A nuntakzia, et-teh ding limhoih honglak pa.]\nR = Right to say/do.–Pau/sep thu nei pa.[Thupha piak khuan leh thu khensat khuan nei]\nPiancil 27:28- [Isaac in a tapa Jacob thupha a piak na kammal te]\nKa Pasian in vantung daitui leh lei’ hauhna te buh leh leng-gah zuthak te a dim in hongpia tahen.\nPA te aw, no te hang un ko a leitung ah mihing in apiang hi ung,nong thupha piak ding uh ki sam ung, nong it na uh leh nong mawh mai sak na te uh tel ung, na khe khaap uh kong zuih zawk nang un, thu pha hong dawh hi ung. Hong it ung, hong ngai ung, na zah tak ung.[tate]\nJune kha 21,2015 Pa te’ ni a daily bread pan hopsawn na.\nPsalm 103: 13 As a father pities his children,so the Lord pities those who fear him.\nLate103:13– Pa in a tate a hehpih bangin,Topa in a mah a zahtak te hehpih hi.\nKhat vei a cidam a thahat, a phe mahmah nau pang nih a nu leh a pa tawh khualzin uh hi.\nA vanleeng uh zekai a hih man in a tate pen lam pi ah cim in ki bawl in, cin hak mah mah uhi.\nA sawt sim teh vangleeng leng ta ding a hih man a tung ah kah to uh hi.\nA tapa khat pen a pa tawh tu khawm a, atut phet un a pa in a tapa kiang ah,“koi na tangthu\nlai bu [story book] hong simh ning” ci-in damtak lungduai tak in a tapa a cimloh nang a daih\nnang in simh a, a tapa pen a pa laisim ngai in, a kum dong daitak in om hit-hiat hi.\nEi te zong tu ni in leitung ah khual zin te ih hia, ih khualzin nate ei te’ngaihsut bang lo in ze\n-kai sa in cim in, lungkia in,umkhial in,ngakhak sa in buai sesu in, ih om laitak in ei te hongit ih\nPa Pasian in ih gei ah hong tu in,a hong itna hong ngaih na hong kepna hong kam ciam te hong\nat na a tang thu a hi laisiangtho hong simh in, lungduai tak in damtak in ih gei ah hong ngak a\nhih lam phawk ni. Pa in a tate a hehpih bangin, Topa in a mah a zahtak te a hehpih na phawk ni.\nPa te’ni- in fga,Tulsa biakinn ah hong ki khawm mi kheem peuh te,online pan in hong en hong ngak a ki khawm te leh hi lai at, a sim mi kheempeuh te tung ah Abbah, Pa Pasian hong it na,hong mawh maisak na,leh hongpiak thupha te kicingtak in hong tung kimciat tahen.Amen!\nHAPPY FATHER’S DAY!! 2016\nBy Rev. Vung Za Niang\n← Pa.Dal Khan Mung @ Dal Mung tawh anunung pen Hunzat khopna\nJORDAN LUI PANIN GILGAL AH -1 →


url: =Round Way Cab Travels In Channapatna To Vellakoil @ Rs.9900/-\nBook Your Taxi Channapatna to Vellakoil Round Trip\nBest choice to have a soothing journey is by hiringChannapatnato Vellakoil Taxi. GetMeCab offers a broad vary of auto choices for taxis. Channapatna to Vellakoil trip can be taken chosen from amongst different taxi categories like Hatchback, Sedan, Sedan, SUV, Also there are various car models to choose from like, Tata Indica, Toyota Etios, Swift Dzire, Mahindra Xylo, Maruti Ertiga, Toyota Innova (6 & 7 seaters), Toyota Innova Crysta, Tempo Traveller (12 & 15 seater), Toyota Fortuner, Mercedes, BMW 5/7 Series, Audi A4, A6, 8L etc. You can choose from any of these car models for your own Channapatna to Vellakoil cab ride. GetMeCab also provides outstation taxis for Channapatna to Vellakoil airport transfer & Channapatna to Vellakoil fixed itinerary taxi packages.


url: =Vondeih Kep Ding – 107 (Dimno’ Pa) :: ZOMI DAILY\nposted on 23 April 2017 at 8:13 am UTC+9:30 Lomkholna: Article, Paukhankap\nTawngno aw, na neulai-in naupang dangte tawh kibang lo-in kahneh phadeuh cin a, zan in khanlo le cin bang kap thapai den na hih manin na ihmut kik theih na dingin na nu tawh nang hong khim kilaih in a ihmu ding ka kikhel zelzel uh hi.\nHong golto in sang nong kahtak ciangin zong mite mai-ah na maizum ding hong phallo-in, midangte bangmah in nik hoih puan hoih na silh zawh na dingin nisa guahzu meeikai nuai ah sum nu sum pa zongin asuk ato ah ka tai kawikawi uh hi.\nNa damloh hun ciangin zong zan ihmu mawh in hongvil ka kilaih uh hi. Tuin zong nang mah hong ngaihsun in ihmut hun mahmah taleh ihmu mawh in laikhak hong gelh kik ing. Kong gelh laite thupi nasa kei phial zongin kong itna leh kong deihsakna te telkhial dingin hong um keng.\nTutung in nidang ka lenlai hun thukhat hong gennuam ing.\nTan -10 laiphi khit khal sangkhak sungin ka sangkahpih kalawmte numei khat in zingsang khat Tahan pai dingin hong zawn dihdih hi. Utlo himah taleng a paipihding dang mulo ahih man leh kei hong maingap pen ahih man hiding hiven, hong zawn tantan ahih manin atawpna ah ka nial nawn kei hi. Tuhun abangin motorcycle tam nailo ahih manin setbing tawh kapai uh hi.\nA meltheihte inn ah hawh kawikawi in nitak nitum kuan ding ciangin ka hawhna uh munkhat ah nitak an hong ne sak uh hi. Amau pen ei bang loin sum le paai hau in nuam sa uh a, tua ni-a aksa kankeu hong piak bang bel alimdan tudong mangngilh thei nailo hi ing.\nKa ciah ding uh ciangin a innteek tangval pa in, a motorcycle uh tawh ka nih un hong khak sawm hi. Ke’n i setbing khat nei sun nusia in motorcycle tawh ciah mawk leng inn panin na pute in hong tawng ding leh i zat dingdang zong omlo ahih manin ka lawmnu kiang ah, “ Nang numei na hih si tawh, na setbing nusia in la, amah kikha sak lel ve.\nKei bel cycle tung ka tuannop hang setbing nusia leng ka pa te’n hong tawng ding ahih ciang kei guak setbing tawh hong ciah lel ning,” ka ci hi. Amah’n a setbing nusia in motorcycle tawh hong ciahsan a, na pa guak setbing tawh ka ciah hi.\nKhatvei mah tuabang mah in si nung ah a paipih ding dang omlo ahih manin kei hong zawn leuleu hi. Paikhawm in, hun man ciangin ka lawmdangte in ciah dingin hong zawn mah leh kalawm ka paipih nu amah guak, mawk nusiat leng pianglo ding, numei khat ahih si tawh,’ ci-in, ama ciahnop hun dong ngak in ka tutpih hi. Aciah ding ciangin kei hong phawk nawn loin avengdang te zui-in kei hong nusia hi. Tua nitak zong na pa guak mah ka ciah leuleu hi.\nTawngno aw, hih thu konggen ciangin nang bangci bangin ngaihsun ding cih hong thei keng. Ahi zongin na pa in bel ama tungah tavuan cii mahmah in kimu ing. Tualo konggen nop dang tamlai mah hiven, zingsang nasem ding kalawm te zong vaikuan dingin kithawi ta ahih manin hizah tawh hong khawlbawl phot ning. Mangpha!\n‘Vondeih Kep Ding’\nPrevious: US, Iowa State ah Pa Stephen Pau Suan Kim (Tonzang, Naulak) thautawh kikaplum\nNext: Malaysia ah nasem in aom Bangladesh gammi 2 ahingtang in mencim in vuknelhlum


url: =Sia vive ~ Nk Khanno :: ZOMI DAILY\nSia vive ~ Nk Khanno\nposted on 3 March 2015 at 3:17 am Lomkholna: Article, Khanno\nGun gal kah dingin Sangsiapipa khatin gunkuang khat hong sap hi. Gunkuang tung tuankawmin gim pipi hanciam takin gunkuang a hot tantan gunkuang neipa kiang ah hi bangin thu hong dong hi.\n“Pu nang sumlei sumzuak pilna (economy) na thei na?”\n“tua dan za ngei kei sing e Siapa?”\n“Hmm, na nuntakna i sehli suah seh khat a si ai ve maw. Tua leh lailam pilna (literature) e na theina?”\n“Lai bel thei sam ve ingh in. Lailam pilna cih bel thei kha het kei sing e Siapa, nikhat zon nikhat nek cih tawh a kinung ta hisam hiven ka theihloh hangzong poimawhna om sam ding ahia”\n“Hi thei sam kei ei, lailam kiva aa a siam hilecin hih na nasepna gungei aa om vasa, ngasa, zingkung lopa, mualdungte thu at thei ding nai ve. Tua bang khawng lah hih theilo zel mawk nahih ciang aa na nuntakna i sehlisuah seh khat mah a si tawh akibang hi leuleu zel ei”\nTua leh khinkhaisiam pilna (philosophy) cih na thei na?”\n“Khuahun lam pilna (climatology) e leh?”\n“theikhang ei. Nitum kuan van a san aa leh zingciang khuapha ding, zingsang lam van a san aa leh nibup mei kaai ding. Tua ciang bek upmawh gentheih ingh”\n“cih zezen aw ei, khuahun lam pilna na ngawn theilo pi aa gunkuang hot lai maw! Na nuntakna pen sehlisuah sehli a si taktak hi ei”\nHi bangin mipil pa kampau te hangin gunkuang hot papi pa nuamhet nawnlo hi. Tua kawmkal ah gunkuangin gunlai aa om singluang khat phukha sawnsawn lai hi. Gunkuang a nawl hong vang in tuite hong lut hi.\nPapi pa’n zong mipil pa thu khat hong dongkik hi.\n“Siapa aw, tui na pek thei maw?”\n“ihkk.. ken tuipek theilo, bang cih ding ka hia?”\n“Bang cih ding na cih ciang bang na gennop na a hia? En o Siapipa na nuntakna i amanpha mahmah sehli teng khempeuh guntui sungah tumcip ding hita ei”\nTua hi aa i nuntakna ah ei i siamkhat theihkhat ahizong letmat khat cihbang tawh Sia kisa kha pahpah in midangte kineu muh thei hi. Midangte zong amau siamna ciat khattek a neih lam uh manggilh huai lo hi. A mau zong amau mun ciat ah sia khat mah na hi veve uh hi.\nPrevious: Malaysia IDEAS Academy ah Entry test kibawl ding\nNext: Sen minamte a dangte sangin a tungtuan zawkna nam (10)\nMalaysia gamsung ah SEA Games atunma in Security Drill 5 vei kibawlding\nKa mangngilh loh ding ka pa kammalte (1)\nPasian bek ii theih thusim\nZAM pan dahpihna ~ Nu Thang Lam Vung & Tg. Lam Khan Lian\nDahpihna (Pi Kim Zam, kum 87)


url: =Malaysia Zomi Khuado 2014 Ka Siimna – 2 ~ Hau Za Cin :: ZOMI DAILY\nMalaysia Zomi Khuado 2014 Ka Siimna – 2 ~ Hau Za Cin\nposted on 19 October 2014 at 4:47 pm Lomkholna: Article, Hauzacin, Khuado\nMalaysia Zomi Khuado 2014 Ka Siimna – 2\nKa veilam ka hekphei leh paungaihna (sound system) a saite pawl tutna gei ah hunzeek dingte gel a Zopuan uh silh in a dingkhawm linlian ka mu hi. A paupau kawm un nunglam a kongkhak pan mipi hong lut ziahziah in lutna kongvang thum bang a om pen a dim metmet in mite hong lut ziahziah a, a innpi sung kimvial a kidawhsang tutna te ah mipi hong tu dim ziahziah hi. Mipi kiphu lua leh cih a encik ding a kicial sawltangzang ‘rela’ te zong a puan uh eng deldal silh in kongvang teng ah om uh a, mipi hoihtak in lutsak diamdiam uh hi. Tua bang kawmkawm mah in hun hong cingta ahih manin hunzeek ding te gel mipi maia dawhsang (stage) tungah kahto in puanpi kikhai liah ah lutsuak uh a, bang hih dinga lutsuak uh hiam ci a ka khuadak laitak, a nih vua khut khat tuak lamto sa in hong kidawk khia kik vat in, “Zomi Khuado ah na vekpi un kong muak uh hi,” ci a kiko in mipi in khutbeng ziahziah hi. “Na geivua tute kiangah ah, ‘Khuado Thupha’ ciin na kikhutlet un,” a cih khit uh ciang mipi te zong kinohset, kikhutlet ziahziah hi. A kiu khat a tangvalte bel Zolia hong pusuak pah dingte nohset nuamzaw le uh kilawm sa ing…! he he he\nMipi khempeuh dingto in Zomi te lametna leh thungetna, mailam kalsuanna a kibehlap ding deihnal leh khantohna, thupha sannate Topa\ntungah om hi cih phawkna, thungetna lasakna nuamtak a kineih khit ciangin Rev. Thang Do Khen in hun leh vai khempeuh Topa tungah apna hong neihsak in mipi in AMEN a kicih khit ciangin ZAM President Sia Hau Suan Khai in Vaidawnna leh Thukonghonna thu hong gen a, mipi kilawp semsem hi.\nMalaysia Zomi khempeuh kipawlna ZAM makaipipa in sak leh khang pan hong pai – a diak in Singapore, UK, Kawlgam, India pan hih Zomi Khuado hong siimte muakna leh vaidawnna, hong kihel theih man vua a lungdamna uh leh angtanna, hih Khuado a thupisakna leh a zahtakhuaisakna te hong gen masa a, tua khit ciangin Malaysia ah Zomi te nopna dahna hunte ah a kipawlkhawm, a sem khawm, kua mah a kitaisanlo ahihna thute zong gen to suak hi. Pupa khang pan Zomi te gal mai, sa mai ah a kitaisanlo hi in a kihuh, a kihong te hi hang cih tel theih dingin hong genkhia khawm pah hi. Tu laita Zomite dinmun, a diak in Malaysia ah, a haksat mahmah kawmkal ah mipi khempeuh a pankhop ciangin hih bang Khuado hong thupi in hong nopci mahmah hi cih a gen kikkik hi. Mun tuamtuam a Zomi Khuado a zang khempeuh tawh lungsim kikhat a kalsuan leh kiphawk ciat hi cih a pulak khit ciangin tuni a hong pai khempeuh tungah lungdamna ko bek hilo in mailam ah zong gam leh minam adinga semkhawm, pangkhawm den dingin vaikhakna gen hi.\nMalaysia a Zomi makaipipa thugen thupi mahmah leh kicing, zahtakhuai mahmah ban ah a seppihte tawh a kithutuakna leh a hanciam khop ziate uh ka muh ciang nopci ka sa a, enghuai kasa phial hi. Zomi sitset 27,000 val makaih cih mawk pen District nih bang a kem suak mawk ahih manin Moses in Israel mite a pikhiat ding laia sehnel gam ah a sunghpa Tuu a cin masak tawh ka mimal lungsim ah ka na tehkak kha mawk hi.\nSia Khai a thugen khit ciang itna leh deihsakna tak tawh Zomi te adingin hong sepsak leh hong pattah Madam Tania thugen dingin sam hi. Amah pen Zomi te hih gam a tun ciil pek pan a kisapna khempeuh ah lunghiang hetlo, lungkia hetlo, lungduaitak leh itna picing tak tawh na a sem ngitnget hi a, Zomi khempem adingin ‘theihloh gam ah tuunnu’ ciin ka ciamteh pak mai hi. Malaysia a bung a beng a tungte nangawn a kisapna uh a muh leh na huh in, a pilna ding uh sanginn na phuhsak in, tagah te nangawn nek ding dawn ding na vaihawmsak in, ZAM ah makai khempeuh thakhat thu a palikte in a mat a thongsung, gamgi a denna laitak un zong amah mah pai ngiatngiat a va honkhia, sum leh pai bei a diang ahi hi. Zomite adingin Samaria mihoih bang hi. Zomi te adingin Pasian lim leh meel hi. Pasian eite tawh hong omkhawm a cih banga Zomite haksatna khempeuh ah hong omkhawm, hong huh hong dal amah ahi hi.\nMadam Tania thugenna ah ka phawk velval pawlkhat om hi. Zomi te haksa takin na theih ngeiloh gam hong tung uteh, hong hehpih ung, hong huh nuam ung, na thuakna uh hong telpih ung. Ahi zongin tu in hih gam ah hong tung pawlkhat, tu in na ut bangin gamta hi uh teh – biakinn lam zuan nawnlo, thungetna nei nawnlo hi uteh cih ka thei hi, ka mit tawh ka mu hi. Tua pen dahhuai kasa hi. Hih banga na om uh leh lamgei lampam ah zu dawn zukhawm peuh in om vakthap kha ding hi uhteh. Na gam uh zong damdamin hong hoihta a, hih banga a kalsuan toh zel leh UN in zong gamdang hong puak nawnlo in no gam ah hong ciahsak kik zaw kha ding hi. Tua ahih manin ciahkik a kul leh zong a ciah kik dingin kimansa un. Banghang hiam cih leh hih gam ah na theih uh na muh uh thute, sepna te uh na gam vuah na tunkik uh ciang na nekzonna uh gina tak hong suak kha ding hi. Tu in Thai gamgi ah UN te in minkhum nawnlo hi, na gam uh a hoihtoh zel man hi. Hih lai ah zong bangtan kikhum lai ding cih kigen khol thei nawnlo hi. Tua manin mi zattak hi dingin kisek unla, ei Christian te in i Pasian mah i mangngilh loh ding thupi pen hi. Ken hih zahta kong huh hangin keima sum pek khat zong omlo hi. Mi hong huh nuamte ken a zeeksak bek ka hi hi. Kawlgam ah tagah huhna mun 20 val ah ka nei a, naupang ka kep uh a vekpi 7000 val hi. Tua manin hihte a om den ding sa kha kei un, a nak kang thei hi. A nak kang leh noh leh noh na kikep zawh nadingin un kisin khol un.\nHih banga deihsakna thu hong gen pen tam khollo ding hi. I nu leh pa bek in hih bangin hong hilh uh hi. Deihsakna tawh hih bang thu hong gen thei ‘theihloh gamzang ah Zomi te tuunnu’ hilo hiam ka ci mai hi. Topa in amah zong damna leh thahatna hong piaksak hen la Zomi leh Zogam bek hilo minam khempeuh adingin thupha a suak semsem dingin thupha hong piaksak hen.\nPrevious: Leitungbup aom Zomi khempeuh te tungah itna tawh hopihna\nNext: Kammal kilawm pawlkhat (azom 20 Oct)\nMalaysia ah Syria Refugee mi 500 tunbehding ~ ZD\nKum 10 leh 11 aphapan pasalno nihin numeino kum 9 khat buan\nMalaysia, Kota Marudu ah lamzikpi mencim in Motorcycle tawh mi 2 ahingtang in vuknelh


url: =Sigal Ka Hawhna Khat Ah ~ Hau Za Cin :: ZOMI DAILY\nposted on 24 February 2015 at 12:52 pm Lomkholna: Article, Hauzacin\n“Puanpak silh tek ding” ciin hong theisak khol uh hi. Kei zong puanpak gina neihsa neilo ka hih manin nawhsa in ka lei tengtung hi. “Bang hangin puanpak kisilh hiam? Dahna hilo hiam? Nitumna lamte in puanvom a zat mana no Sen (Chinese) te in puanpak a zang na hi uh hiam ciin ka dong hi. “Puanpak pen thupi bawlna hi in puanvom pen dahna lahna hi. Tuni a misi pen Christian hi, vantung gam pai ding hi. Christian ahih man bek hilo in a nuntak sunga a sep suah khempeuh thupibawla pahtawina hizaw hi. Christian hih manin dahlo cihna hilo in, a nuntak laia a sep khempeuh thupitaka a kipahtawi theih hun khat ahih manin a dahlo hizawlo in amah a pahtawi kihi zaw hi. Christian thu um mite diakdiak a dah dingte hilo hi hang,” hong ci uh hi. Lamdang kasa hi.\nTua banga thugente in a gen ngelhngelh uh ciang mundanga sigal ka pai ngeinate tawh a kibatlohna hong kilang semsem hi. Dahna, kahna, lungzuanna bekbek gena kikhasiasak, kinehnosak nuam diak ka tenna Mizogam khawng tawh ka teh ciang Sente pen a khangto masa mah in na om mawk uh ei ka ci hi. Ahi zongin amau zong a Christian suakte ngaihsutna kidang bek hi a, Christian suak nailo pawlkhat sihna hun ah hunzatna bel dahna lam vive mah tawh hun kizeek lai hileh kilawm hi.\nPuanvom mah kisuang pah in lasa ding leh tumging tuamtuam a tum ding honkhat mah ompah uh a, sun tawh zan tawh amau hun seh khat simin lasa in khuangtum, daktum, gingthei tuamtuam tumin awng lialua uh hi. Dahna lahna in puanvom silh bek hilo in thangkhau ippi silh in a siahuai penin kizem uh hi. Zomi ngeina tawh a kibang mahmah pawlkhat om a, tuate lak ah misi luang omna, misite inn kiim ah puanza lianpipi suangin a misi a thupi leh puanza gol semsem hilel hi. Zomite in Kelsawn leh Tukpak i zat tawh a kibatna tampi om kasa hi. Khuang leh Zam mah tum in, dakbu zong zang uh hi. Zomi te pen Sente tawh kinaihna khat bel om hamtang ding cih ka upna lian semsem hi.\nSigalna ah zong a hoihlam in thu ngaihsun uh a, a kibawl thei nawnlo ei hih theih zong hilopi ah kikhasiasak in kidahsak gawp in kihehsak gawp sese lo uh hi. A hehtheilo i sak leh lah a hehna ding munte ah heh mahmah, nak heh siam lua zawzen zel uh hi. Haksatna sungah a hoihlam ding bek gel sawm uh a, dahna ding hun ah a lungdam huai thute thupibawl zaw siam se uh hi. A dahlo, a kaplo i sak leh nak dahlua, nak kah lua uh hi. Ahi zongin mipi mai ah a misi nuntakna pan a hoih a muh khempeuh uh gen uh a, mite nehno nading cihte khatzong gen ut sese lo uh hi.\nTualo khat a lamdang mahmah lai khat pen, thusia hi in thuhoih hita leh a kisaipih uh ahih kei leh kikum tangtanglo mawk uh hi. A theihnop uh leh lai kigelhte pan sim uh a, kam tawh kigengen selo mawk uh hi. Thu kidongdong cih khawng zong zanglo mawk uh hi. Mite thu zong midang kiangah gen sawnsawn cih omse lo hi. Lamdang ka sak hong tam deuhdeuh a, a hoihna khat peuh om kasakna bang hong tam deuhdeuh hi. Galkap sungah ahih kei buang leh tualsung nuntakna ah kam kisawl cih bang tam hetlo mawk hi. Upa, naupang cih bang kideidanna om lualo tawh kibanga, amau gei ah sep ding khat peuh a muh uh leh a upa, a naupang cih genlo ngaihsunlo in sem pahpah lel uh hi. Mite bel a civilization uh kum tampi na hikhinta hiven maw! cih bek in om hi.\nSigalna ah mi khat in sum, van tuazah pia cihte gelh tuam seselo in a lomtangin a paikhawmte bang kithawhlawm in khatvei piak in pia uh hi. Tua ahih cianga kua in tampia, kua in tawmpia cih kitheilo hi. Galna piak ding thupi sa lel uh a, bangzah tawh kigal cihte thupi in koihlo uh himawk hi. Mite in gal lo hileh zong a khasia lo ding bangin om siam uh hi. Picing gamtat ka sakna tampi om a, ka en giugiau pawl zong om hi. Ahi zongin innkuan, meltheih tanau cihte tam neihlo uh a, amau innkuan sung bekbek khawng mah himawk hi. Zomi te in u leh nau, beh leh phung, khua leh tui i cih diatduatte na nei nawnlo mawk uh hi.\nTua manin a sih uh ciang bel Zomi te ngeina tawh i tehkak ciang gamdai kisakpih mahmah hi (amau bel ngeinaseh lel uh). Kigiahpih cih bang om seselo a, siluang pen nitak sigalte hunzat khit nai 10:00 P.M. khit ciang ciah mang khin a, inntekte bek om uh in, siluang a cing ding, a hung ding zong om mello in siluang bek khawng zan giaksak uh a, amau lupna tungah lum lel uh hi. Siluang gei ah a giahpih thei ding khangno hiam, pasal hiam a om leh bel giahpih veve sam uh hi. Siluang pen mihing hinawnlo cih ngaihsutna nei uh a, a nungta laite kikhual ding, cidam ding cih khawng thupizaw ciin ngaihsun himai ding uh hi. Zanhak a naptui, ihmut cimlo a cinat lawh cih bang neih khak ding kidawmzaw uh hi.\nLeitung pen a munmun ah a mualmual ah hei dan, gamtat dan, nuntak dan na kidang kawikawi himawk hi. Nung leh ma khualsiam taka nungta thei diak zong mimal bek hilo in minam zong na om lua cih ka muhna hong kibehlap hi. A pil, a khangto, a khangcing dingte in a hoihlo nate nusia in a hoihzaw ding nate na delh uh a, a kimang theilo dingte nusia in a kimang thei ding a theih uh leh pom in la in zang uh hi. Zomi Paunak ah, “Mittaw sialkhau let” cih bangin a zatngei, a hihngei khat uh na pomcip tentan tuanlo in “a hun leh a mun” tawh kituak, kizui in na kihei siam uh hi. Tui luang na bang uh cih ding hi. Tui pen a thahatna a kigen ciang lui leh guamte a suk leh taihat, a zaal leh dam luan, a neu leh kineusak, a gol leh kigolsak, a sing a suang tawh kilem in na kikhengkheng thei hi. Hau Za Cin\nPrevious: Bang lau pih ding?\nNext: Zozum (Zomi White House), Yangon


url: =America i Health Insurance reform tungtawn in ka phawk pak thu khat... - Zomi Community Network\nAmerica i Health Insurance reform tungtawn in ka phawk pak thu khat...\nPosted by Taang Sianpu on August 13, 2009 at 12:00pm\nAmerica Insurance policy tungtawn in ka phawk pak thu khat\nAmerica I “health insurance policy” leh a puah phat na ding vai tawh kisai thu tuamtuamte pen lunglut huai sim tham sa kahih man in tawm cicik bang ka sim theizeel hi. A diakdiak in David Axelrod i gelh acih uh ahi “8 ways reform provides security and stability to those with or without coverage,” “8 common myths about health insurance reform,” “8 Reasons We Need Health Insurance Reform Now” te pen thupi mahmah leh thucin thutang honkhat hi ci-in ka lamen hi.\nTheih tel nopna tawh internet khong ah tawm bang ka zon beh leh hih thutawh kisai sim kawmkawm in ka phawk khak vat thu khat ah, “American-te zong Zomi te hong sun ta uh hi in teh maw” ci kha dektak ingh.\nAmerica leh leitung gam dang tuamtuamte ah nasep haksatna leh nasep kiamna hang in hih “health insurance” vai pen “hot topic” mahmah khat cih kilang hi. Tua tawh kizui in, health insurance reform na ding a makai phungpite in bel “its not about politics but…” ci sam na ve un, ei a thu kician lian a telpih lote, a diakdiak in gamdang a omte in bel hih thute politics mah hilo ding ahiam cih khak dekdek in om mai hi. Makai khat I gen nop thu khat a point a om thei ding in hih thu “health insurance” vai tawh hong kituak kha zenzen in tua ahi diam peuh lah ci thei ingh.\nLam khat pan bel politics icih pen gam khat a din kip theih na ding, policy kician a om theih nading in a mungpi khat hong pianna nahi leuleu ahih ciang… “Republican leh Democrats” kikal thute nidang in a om ngei phalo “chain letter, chain e-mail” hong suak zong in phamawh asa lo “reformer pu” pi te ahi “David Axelrod” te dan na om gige hi ven maw ci khak dekdek in om leuleu hi.\n“Rival” dante pen nidang internet i zat ma in “laidal or laibu no/ neu” tawh kibawl in a khakpa a tuam, a ngahdingte a tuam hi napi in mipi’ lak ah ki hawm bilbel cih dan zong om thei hi. Tua pen tulaitak internet ah “e-mail chain” hong pian khiat na ding in “chain letter” acihte hi leh kilawm kasa mai hi. Hih vai pen keima telna tawm ahih man in tampi ka gen sawm khol kei zaw mai hi.\nKa gen nop pi ah bel Zomi-te America-te in hong phata uh hiam, ahih kei leh American-te Zomi-te in a phata ihiam cih sim sim in om. Cih ciang in, “Freedom of Speech” pen a cil zat hetlo a om mah bang in, a dang pawl khat-te in mimal khat I “Privacy” pen thupi hi cih hong na hah hanciam mahmah zong na om ding cih dan hi.\nHih ciang i tuna pen Zomi-te mibang ta hangh ei. Mite ki banta ei cih lam pan ka ngaihsut tak ciang Zomi-te zong a dawi nawn hetlo ihi ta hi.\nTom gen mahmah leng..."Zomi-te aki khangto hi"\n“...bang lam teng ah maw leh…?”\nComment by Naulak Dim on February 15, 2010 at 4:00am\neeeee.... Hi kawi kawi mah ei, ma te.\nComment by cinpii on August 14, 2009 at 12:45pm\nzo mi te ii khang to hiam? i khang suk hiam? bel thei khang inah tu ta dih in bel ka ngaih sut na ah tu zawh khang khat teh ii zo pau pen Tedim gam bek ah ki zang in um ta ing.american -zomi te in lah a theih sim sim uh hang a zang nuam non pha lo dan hi pian ta mawk inah ,.,.pu zu kholh leh sung te in ah tanuk bel om non kei tak tak in cin a tha dah ngel a ding in bel hoih mah mah in teh lam khat pan.,.a hih hang man than nang tuanglam dung hi in teh .,.,lungdam


url: =Japan Gal Sung Dawi Havang Kal Pan – 1 :: ZOMI DAILY\nposted on 17 December 2015 at 11:18 pm Lomkholna: Article, Theihhuai, ZelZaLang\n1960 kum a kihawm khia Zomi Magazine hawm khat laimai 11 na, “Japan Galma, Galsung leh Galzawh Hunsung” cih thulu tawh Mr J Gin Za Tuang laigelh sung thu tawh kipawl in tawm kong zom lai ding hi. Hih thu kong zopna pen ka deihna bulpi tomno khat ahih hangin, laisim ih cih pen khualzin tawh kibang hi a, khual ih zin teh ih muh ngei loh ih theih ngei lohna lampi kizui hi a, tua ih zuih lampi pen bang lampi hi a, kuate bawl kuate ziik cih ih theih cian ding kisam ahih mah bangin, hih laigelhpa thu zong hong kihel ding hi.\nTu hun ciangin naupang lam pai thei khin peuh leh laisim ding a sang inn ih puak pah hangin, nidang in ‘sawmgiah leh sialcin’ pen naupangte pil sinna ahihi. Ka neu lai in sial ka cing a, ka lawmte Tedim sang innah laisin kipat lai bangin, kei pen lamkal a hong kem ding a om loh tawh laisin ding ka ngaihsun kei a, sialcin mah tawh ka lungkim mai hi.\nTua bang a ka omom leh ka lawmten tan nih tan thum hong zawh san ta a, nungakte’n paltante a lai khak ding khawng hong gelhsak ziauziau thei ta ahih manin, kei zong laideihna lungsim ka nei ta a, 1939 kum ciangin Tedimah Zo lai tan khat sim ka kipan hi. 1941 kum ciangin Zo lai tan nih ka zo hi.\nKa mangngilh theihloh khat ah ka tan khat sim lai-in sangnaupang tam ka hih man un, sia khat bek in sem zo lo a, (A) class leh (B) class in ka kikhen uhhi. Sia Suan Do (tun Lt. Col., M.B.E. pensen) leh Sia Vungh Pau (Sgt/Clerk pensen) Zo lai tan khat hilh khasum Rs. 15 pen, Rs 7/8 in hawm uhhi. Amau zong tu a a khasum uh gen loh, a pensen bek uh tawh khaiteh kik le uh lamdang sa in mangngilh nai sam kenteh.\nKei zong Tedim a lai ka sim sung a papi hai khat ka kihtak na dan, Leilum ateng Gurkha te a neu a lian ka kihtakna dan, bawda ka om sung zingsang khuadam pipi a, zingsang zingthawh nasep anhuan sung anbuk sung mei khut dan leh, Manglai tan 4 pan tan 6 sim kim khatte’ gilo kiphasak lua kisa a, a maitang en bek naleng a heh pahpah dante uh, tu dong mangngilh thei nai keng. Ken lah tua hun khawng in, “Yes Alright” a ci thei luapluapte vanleeng bang a hawl thei pah dingin ka ngaisun pahpah kha mai hi.\nA hi zongin kamphatna tawh 1941 kum June kha ciangin, kumpite in ka khua uh Saizang ah Zolai tan IV ciang hong koih ahih manin, Sia Phut Thang (Suangpi) khutnuai ah tan 3 ka sin a, 1942 kumciangin Thuklai pan Sia Thang Khaw Hau khut nuai ahTan 4 ka zo leuleu hi. …azom omlai… Agelh: Major Zel Za Lang (Retired)\nPrevious: Christmas Lovestory ~ Francis Lamthang\nNext: Tulaai Leitung Thuthang Tuamtuam updates December 17, 2015


url: =EVENTS | KHAN INT'L INTERCESSION MINISTRIES\nWhat : TULSA KHUASUNG OM PASIAN NASEMTE PAKTOAINA\nWhen : September 9 or 10, 2012\nUP COMING EVENT #002/2012\nWhat : WASHINGTON D.C. KIIM PASIAN NASEMTE PAKTOAINA\nWhen : Saturday, October 13th, 2012\nUP COMING EVENT #003/2012\nWhat : MINAM KHEMPEUH LEH GAM KHEMPEUH ADING’ THUNGETNA\nWhen : October 18, 19, and 20, 2012\nWho : Guest Minister : Rev & Mrs. Asein\nUP COMING EVENT #004/2012\nWhat : INNTEK RED INDIAN TE KIANGPAN THUPHA NGETNA\nWhen : between November 20-25, 2011\nUP COMING EVENT #005/2012\nKUALA LUMPUR, MALAYSIA AH CIALPI KI NEI DING!\nSunday, August 05th, 2012 ::\nThe Prince of Peace Crusade zingsang kikhop laitakin anuai abang in sep ding gelna ki nei hi.\nPasian in, ei Zomi te thupha tuamtuam hong pia in, ih gam ih lei anuam mahmah na mun pan, anuam tektek, akhangto tektek gam ah hong tung sak ta hi. Tulaitak in lam ki kal ahi India, Thailand, leh Malaysia aom bekbek pen Tul 10 val bang om lai ding ki lam en hi.\nTukum beima peuhmah Malaysia a gam leh a mun ah pai in, ih mipih te tawh, ma konghong ding leh, ih tun nang’ leitung gam tuamtuamte “kha” sungah luahna, lakna cialpi khat bawl ding ki gel hi. Tua mun ah KIIM tanute leh London pan Dr. and Mrs. Gin Khan Khual te nupa tawh sep khop ding ki gel hi.\nTukum bei ma hi hamtang ding a, tua nasepna ah ahihel nuam peuhpeuh, ki ap kholh ding hi ding a, thungetna ah nasiatakin ki pan pih ding hi ding hi. Ih Pasian in, gelna te ah gualzawkna hong pia hamtang tahen!\nWhat : Acidam Innkuan, nupa kizopna leh Mualte lakna (Burmese Speaking)\nWhen : around in August\nSpeakers : Rev. Dr. and Mrs. Gin Khan Khual\nWhat : Thungetna Crusade


url: =Tuivial Khua GZA in a pahtawina thu :: ZOMI DAILY\nposted on 29 March 2018 at 11:29 am Lomkholna: GZA, News, Zomi\n~ Gamsung Gamhal loin GZA in Tuivial khua pia cih pen pawlkhat in lamdang zong sa ding a hih man in a thu kicing zaw deuh in a nuai ah kisim thei hi.\n~ 1974 kum pan kipanin tuni ciang dong kum 44 sung gamsung mei akatloh nadingin kumsimin amau guai-an pua-in khua pan taisawm bang a gamlatna zangdawk Sannam luika Phaileng munah meicinna giahphual satin, gamsung cing uh hi.\n~ Khalsungin group khat ciangin mi 6 ta phading, group khat in ni 7 ta gamcing ding, meicinna phualleh khua kikal khatnguak kamtai paingamlo dingte kuansaklo ding, cih bangin thukhun kician na nei uh hi.\n~ Hih kum 44 sungah haksatna tampi tuakkha uh hi. Meicinna hangin leh zatui zaha kicinlohna hangin nuntakna abeilawh zong kiom hi.\n~ Kumpite leh mipihte in a theihpih, a panpih, tha apia kitawmlai mahmah hitamahleh haksatna tampi nawktanin lungkiat theihna tampite ah thasanin tuni ciangdong gam leh lei acing Tuivial khua tungah lungdam mahmah hi.\n~ Hih dan in khuatampi in i gam kemzo leng et lawm mahmah ding hi. Zogam pen La sung leh Laisungte ah etlawm khin aa tun in a et taktak ding in hanciam toto lai in.\nMore: GZA koiciang tung?\n~ Tuivialte Pahtawina ngah hi munsan pan in ei Tedim Times Online Media in zong i lungdampih na i pulak khia hi. Huat Kim/ Tedim Times\nPrevious: 2017 kumsung Password lakah amuanhuailo penpen “123456” hikik leuleu\nNext: Melkilamdanna mual leh Kalvari mual tehkakna (Matt 17:1-9, 27:33-54)


url: =Gam leh minamte’ khangtohna thusim ~ Khup Lian Thang :: ZOMI DAILY\nposted on 2 March 2017 at 12:58 am Lomkholna: Article, Khuplianthang\nGam khat, minam khat a khantohna dingin akisam thu tampi om kha ding himah leh Daron Acemoglu leh James A. Robinson te gelh “Why Nations Fail”cih laibu sunga thute bulphuh in kikum dih ni. Bang hangin gam pawlkhatte hau mahmah in, gam pawlkhat te zawng cihtakin zawng mawk hiam? Tuma lam in mipil ten a kankan uh ciangin thu lianpi thum hang hi kha ding hi ci-in um mawh uh hi.\nThu lianpi thum te\nLeitang kiphah zia (The Geography Hypothesis)\nMite ii ngeina, biakna, leh pianzia (The Culture Hypothesis)\nTheihna kicin lohna (The Ignorance Hypothesis) cih bangin na khen uh hi. Ahih hangin hih muhna te tuhun lam ciangin a man khin sitset ahih lohna kimu khia hi.\n1) Leitangh kiphah zia\nLeisung sum piang a tam na, zanglei hoihna, khuahun hoihna, etc..cihte hangin lokhawh singpuak na lem in, a gam zong hau pah hi cih sanzia ahi hi. A gam omna mun hoih in, sum bawl khualzin paisuk paitohna lem ahih manin tua hangin Gam leh a gam sunga teng minamte khangto in hau uh hi ci hi. Gentehna in Middle East gamte bangpen leinuai ah namgimtui tam mahmah ahih manin tua te hangin ahau ahi hi. Asia pan in Brunei zong namgimtui hangin hau mahmah hi.\nAhih hangin Leitang kiphah zia pen ahang bulpi na hi hetlo sese hi. Sehnel gam ahi Isreal gam bang zong, namgimtui a piang kholloh hangin, khangto in nuam sa veve uh hi. Bangmah apiang hetlo Japan gamte zong hau mahmah in khangto mahmah uh hi. South Korea gam zong aleitang bang bangmah a piang loh hangin khangto in hau veve hi. Switzeland, Luxumberg etc, Europe gam a tam zaw pen a hauh zihziah na dingin a leitang ah bangmah piang lo hi.\nKawlgam leuleu ciangin leisung sumpiang tam mahmah, gun tui te maitha bawl nangin kicing pipek, zang buhlei te hoihthei mahmah in zai mahmah, leitung aa hoih pen suangeng(jade) leh Ruddy omna, namgimtui leh Gas tampi piang himah leh zawng mahmah veve hi. Africa gamte bang hileh zong, hih bangin leisung sum piangna a diakin diamond hoih tampipi a piangna gamte bang buai mahmah in tualgal tam piang mahmah zaw sawp hi. Tua ahih manin Leitang kiphah zia in gam khat a khantohna dingin a thupi masalo ahihna ki lang hi.\n2) Minamte ii biakna, ngeina leh pianzia\nKam zalom 15 khit, Europe gam akhantohna pen Protestant te hatna England, Germany cihdan gamte khangto masa hi. Tua khit the amau ngeina limlim ah a citak leh athu man ngiat Mangkangte limlim khangto deuh uh hi. Europe ah Gam zawnglua cih bang om hetlo hi. Tu laitak North America aa gamhau USA leh Canada bang zong mikang pau zang bek thamlo in, mikangte (Europe) suan leh khakte ahih hang hi ding cih upna ahi hi. Japan minamte zong citak thuman ngiat ahih manin amau pianzia limlim in Japante akhangto sak hi ding hi cih muhna ahihi. Tua teh Africa aa Gam te leuleu ciangin zawng mahmah deuhse ahih manin minam, gui leh ngeina hang hiam cih nop huai hi.\nAhih hangin biakna, ngeina leh pianziate pen ahang bulpi na hi tuanlo hi. Africa gam veve ah South Africa te ahih leh hau in khangto veve mawk uh hi. Mikang pau a zang Nigeria leh Sierra Leoni cihte , mikang pau zangin amau dan a etteh hangin khangto tuanlo uh hi. Tua khitteh South America gamte zong, Europe gam pan in a khanglo masa ahi Spain leh Portugal gamkek te makaihna ahih zenzen hangin na khangto lua tuanlo uh hi.\nEurope pan a paikhia veve te makaihna ahi North America (adiak in USA leh Canada) gamte pen khangto in hau mahmah uh hi. Protestant te hatna gamte a khangtoh masak hangin a sawtlo in Catholic ahi Italy te, France te zong khangto in alawmdang te tawh ahauhna kikim to veve hi. Confucius biakna a bulphuh China te zong Cultural Revolution a neih hangin khangto pah hetlo uh hi. Tua ahih manin minamte, ngeina, biakna leh minam pianzia leh khantohna pen ki zop luatna aom lo na hi gige hi.\n3) Theihna kicin lohna\nGam makai, minam makaite in a thutheihna kicing lo, gam leh lei makaih dan ding a theihlohna hangin Gam te Minamte khangto theilo hi cih upna hi. Hih upna pen tulai tak Zomite leh Kawl mite in aki bulphuh pipen leh a kilim gen pen ahi hi.\nAhih hangin Galpi nihna khit Ghana gam ah zong kumpi pa in advisor hoih tampi nei in Nobel pahtawina angah sumbawl lam a siamte nangawn advisor in nei hi. A advisor te in ngaihsutna leh sep zia ding gen mahmah dinga , a sepzia ding thei lua mahmah ding cihna hi. Ahih hangin khangto tuanlo mawk hi. USA makaite leh Maxico gam makaite’ theihna pilna pen kikhai hetlo ding hi.\nTu hunpen pilna leh nate khempeuh baihtakin a ki theihtheih hun hi in, gam khangtote sepna paizia , a gam thukhun cihte pen kumpi makai a sem khat in thei lua mahmah ding hi. Kawl gam makai U Ni Win( 1962-1988 thunei) mahmah in zong Advisor a pil mahmah a thei mahmah nei lua hi. Tua ahih manin a theihna in cin mahmah ding hi. Tua ahih manin makaite’ theihna kicin lohna in gamkhat khangto saklo cih pen hithei lo hi. Banghangin kikhangto lo mawk hiam?\nUSA leh Maxico gam nih a kalkak ah Nogales acih khua khat om hi. USA, Arizona State, Santa Cruz County sunga om Nogales khua sunga teng gammi te’ kum khat sumlut pen $30,000 val bang hi in, a khan sauna (Life Expectancy) zong kum 70 bang ahi hi. Khangno khempeuh phial pen, sangkah in tan 10 zong uh aa, Buaih (Graduate) ngah zong tam mahmah hi. Khuasung lampi, tui leh mei te lem mahmah hi. Cidamna lam, zato leh Siavuan(Doctor) te kicing mahmah in, natna satna aom ciangin a belhtaak ding zato hoih nei uh hi. Khuasung pen daihna tawh kidim in mipi, numei naupang te in launa om hetlo in khuasung ah kimawl in om thei uh hi. Makaite, kumpi nasem galkap palik te, mipi’ tangmi te pen Nu dan Pa dan in muang uh aa, Nu dan Pa dan mah in zong muanhuai takpi pah uh hi.\nA lang khat ah Mexico gam ii huamna Nogales khua ahih leh, kumkhat in a sum lut $10,000 bek hi in a zah thum bangin kikhai pah hi. A khan uh zong tom mahmah in Life Expectancy pen kum 60 kim bangbek nungta uh hi aa kum 10 khantom zaw uh hi. Khangno a tamzaw pen tan 10 ciang a kah zong om mello uh aa, Buaih(Graduate) ngah bel tawm cihtak in tawm pah hi. A khuasung lampi te hoih vetlo leh kipuah lo lai hi. Tui leh mei pen deih bangin ngahlo uh hi. Zato hoih leh Siavuan gina zong neizo mello uh lai uh hi. Khuasung ah guta buluh tam in, palik te leh mipi’ makaite in golhguk ne uh ahih manin mipi te in muan ding Gam makai khuasung makai neilo uh aa, “a pi amang akno te” bangin om zelzul uh hi.(Kawlgam tawh ki bang zezen)\nHih pen minam khat, biakna ngeina kibang, a omna a gam aleitang kibang hi napi in bang hangin hih gam nih in akhen Nogales khua khat pen van le lei in kikhai mawk hiam?\nSouth leh North Korea\nSouth Korea te pen tulai tak leitung ah gam hau mahmah khat hi in Asia ah ahau 4th na leh leitung ah ahau 11th na hi mawk hi. Kum khat in a mimal sumlut pen $32,400 bang hi in anuntak na uh pen ahuampi in (Life Expectancy) 79.3kum ahi hi. Naungek 1000 lak ah 4.08 bek si in, amimal mahmah zong a tha uh hoih thei mahmah uh aa, North Korea te sangin letmat 2”(50mm) bang thasang zaw mawk uh hi. Tu laitak amin thang Samsung bangpen leitung ah Smart phone bawl lak ah Apple tawh amau gelbek phial in a buplak uh hi.\nNorth Korea ahih leh leitung ah gam zawngpenl lak ah kihel in, khat veivei bang nek ding neilo in a mipite puksi thei zelzel uh a, 1993-2000kum kikal sung bangin mipi 350,000 bang a puksi dingin kiciam teh hi. Kumkhat in a mimal sumlut pen $1800 khawng bek hi in, anuntakna pen ahuampi in (Life Expectancy) 69.2kum bek nungta hi in, a sanggam South Korea sangin kum 10 tak khan tomzaw uh hi. Naungek 1000lak ah 26.21 bang sih suah uh hi. Leitung ah aki theih valval na omlo in Nuclear nei, kumpi gilo cih ciang bekin ki thei mawk hi. Tuni deuhin a upi pa sihna hangin North Korea te kingawh aa, zong hikha thei ding ahih manin a u a that ngam makai anei uh cih hi lai hi.\nMinam khat, gamkhat, unau khat, a leitang omna a ki bang hi. Makai te pilna theihna ci leng a sanggamte theihzah mah thei lua mahmah ding hi. Bang ahi tam hi zah in van leh lei aki khaih na uh?\nSingapore gam pen gam neu mahmah khat hi in 719 square Km bek pha (Tedim township sangin a zah 3 in neuzaw, Tedim -2409 square Km) hi. A gam neu mahmah ahih manin bang mah pianglo bek thamlo in a mite omna ding mun zong aki cing lo hi zaw hi. Chinese, Malay, Indian leh Eurasian leh gamdang mite ci in minam pi li om hi. Biakna zong Buddhist, Muslim, Hindu, Christian, Free Thinker etc cih bangin ki lamdang mahmah hi. Leitang in pialo, biakna ngeina kibang ngiatlo, pilna theihna zong a sang aniam om khawm ngeingai hi. (Kawlgam, Zogam in etteh huai)\nKhantohna lam ah pen leitung ah a mimal in ahau pen, gam nuam pen, tengna dingin a nop pen gam cihte ii Top 5 ah kihel den mawk hi. 2017 kum in a gammi te ii mimal kumkhat sumlut pen $90,000 val bang hi dingin, leitungah a tam lina dingin Internatioanl Monetary Fund ten genkhol lai hi. Sun leh zan in vaksuk vak tohna nang, numei naupang aa dingin lungmuang tak leh suakta takin tentheihna gam ahi hi. Minam biakna tampi akigawm hangin tuate paukap in buaina om vetlo hi. Bang hangin hih zahtak in buai theihna ding ahang tampi kawmkal pan in khangto in hau mahmah ai tam?\n1962kum, galkap kumpi a kah ma ciangciang pen Kawlgam zong gam hau leh gam nuam mahmah ahi hi. Tua hun lai in East Asia gamte pan in Europe lam a zin ding vanleng te in Yangon pen a transit nangin zang uh hi, tu laitak Singapore, Bangkok khawng a kizat dan hi ding hi. Japante tawh aki bang phial in a hau ahi hi. U Nu (1st Prime Minister) bang pen Sen gam khawng, USA khawng a zin ciangin huhna ngen cih thadah in huhna a pia zaw ahi hi. Universityte zong pen , Asia ah a hoih pen pawl ahi hi. Singapore in tua hun laitak Kawlgam etteh aa a hanciam ahi hi.\nAhih hangin galkap kumpi a kah a sawtlo in Leitung ah a zawng pen, a khangto lo pen suak ziau hi. Amun leh amual hang, a gammite ngeina biakna hang hilo hi cihpen ki lang mahmah hi. A makai te zong a theilo ahai hi zenzen lo in, makai masate tawh a kilawmta a khangkhawm vive leh a pil a siam Advisor tampi anei ahi hi. Sepna dan ding atheilo hi hetlo uh hi. Tua leh bang hang aa hih zah aa ki zawng ai tam?\nA hang bulpi taktak pen\n“Why nations Fail” lai-at te in gam leh minam a khantohna dingpen 1) a leitang kiphah zia thupi pen hilo in 2) Biakna, ngeina, mivom mikang hihna te a thupi pen hilo hi. 3) Theihna kicin lohna cihte zong a hang bulpi hilo hi ci hi. A thupi pen in “A gam makaite, makaih theihna dingin thu neite’ lungsim puakzia a thupi pen ahi hi. Gam leh minam aa dingin, gam leh minam khantohna dingin a lungsim takpi, deihsakna a nei takpi ahih nakleh tua gam pen pello in khangto ding hi. A gam leh minam aa ding bang hoihpen ding cih atheilo omlo in, amau ut bek, amau deihna leh angtung phattuamna, min deihna cihte a masak luat hangin gam pawlkhatte a khangto theilo hi zaw hi” cih ahi hi.\nHoih tak lungngai’ kik ding\nLungsim puakzia a thupi pen ahih manin bangdan lungsim puakzia bangci khel ding cih dotna lianpi khat ong om ding hi. A tunga Gam khangto, minam khangto te’ ki makaih zia tung pan in Kawlgam, Zogam leh Zomi makaite in tulai Kawlgam gamvai dinmun tawh kituak in a etteh theih dingin thu tampi om kha ding hi.\n1) Mipite kisap taktak (National Interest) bang hiam cih a theih kul ding hi. Tua in mailam ngimna leh kalsuan zia (Policy) ding ong lak dinga, tua Policy in lampi ong lak dinga, tua lampi tawh kalsuan thei pah ding hi.\n2)Tawmvei sung mipi lawppak na bek dingin ngaihsun lo in hun saupi aa dingin thukhual uh a, vaihawm khol uh hi. Khentuam paih tuam neilo in mipi khantohna dingin lungsim siangtho taktawh makai uh hi.\n3) Khat leh khat ki zahtakna, ki itna bulphuh uh hi. Minam tamte in minam tawm zawte simmawh tuanlo in, a tawmzaw te ngaihsutna zong thupi sim sak veve uh hi. Ngaihsutna aki bang lo in, kikum khawm in, tu khawm in, vaihawm khawm liailiai uh hi.\n4) Makaite in mipite kisap taktak kan uh a, mipite ngaihsut piakna te, mipil te ngaihsut piak nate hoihtak in sangin sempah uh hi. Amau hoihsak thubek tawh sem lo in mipi phattuam pih taktak ding bek sem uh hi. Kim leh pam tawh kizom uh in khut kilen in thu vaihawm khawm uh hi.\n5) Hih bangin lungsim hoih, deihsakna anei ahih theihna dingin Pastor te, Biakna makaite, Pawlpi makaite dinmun ong thupi mahmah hi. Nipi sim in biakin ah gamtat hoihna, itna, ki zahtaakna, mawhmai sakna thute bekbek hoihtak in ki hilhhilh ki gengen hunta ding hi. Thu dang la dang tawh hun beisak nawnloh ding thupi ding hi.\n6) Innkuan makai innkuan lutang ahi khempeuh in zong, a innkuan sung a ta a tute hoihtak makaih in, lungsim hoih, itna anei, gam leh minam aa ding deihsakna a nei khangthakte ong suak nangin pattah ding vaipuak nei kim ciat uh hi.\nGam khat minam khat a khantohna ding a thupi penpen in lungsim puakzia hoih ding, itna deihsakna taktak neih ding thupi mahmah ahih manin, Zomi sungah tua bang lungsim puakzia ten mun a lakzawh ni aa kipan in Zogam Zomi te khantohna lam ah a ma nawhnawh hi pah hi. Bangdan lungsim puakzia te in minam khangto sak in bangdan lungsim puakzia te in minam kiamsuk sak ding hiam cih laisim mimal kim in hoih tak a lungngai dingin aki zawn hi ni.\nNang ngaihsutna bang hilo in, ahoih zaw ngaihsutna ong kipia te a sangsiam dingin na kiging nai hiam? Gam khat minam khat makai dingin, pawlpi khat makai, innkuan khat a makai ding ahi nangmah in bangdan lungsim puakzia na nei aa? Lungdam, Khup Lian Thang\nPrevious: Singapore ah nasemkhat inndawl 22 pan kia in si, aluangin midangkhat dengkha sawnsawn ~ ZD\nNext: Christian Hymn te’ tangthu: Pasian’ Hong Itna


url: =Hehpihna le Khuangaihna (Grace and Mercy) :: ZOMI DAILY\nHehpihna le Khuangaihna (Grace and Mercy)\nposted on 6 January 2015 at 3:17 pm UTC+9:30 Lomkholna: Article, SuanghDal\nIh Topa’ Jesuh’ ong tatkhiatna Singlamteh le a thawhkikna in hell pan hong honkhia bek hi loin ih kilawmlohna mun nuntak tawntungna ah hong\nkoih lai ding ahi hi. Hell ah a thuak ding ih hih laitak in hong khuangaih bek hi loin ih ngah ding ih san dinga kilawm lo nuntak tawntungna zong tawh ahong hehpih ahi hi. Ama’ hong hehpihna le Khuangaihna in a bucing hotkhiatna ahi hi. Grace pen hehpihna hi a, Mercy pen khuangaihna hi.\nAhong hehpih theih nadingin ahong khuangaih thei taktak pen ih Topa Jesuh Khrih bek om hi. Hehpihna (Grace) le Khuangaihna (Mercy) kizom tawntung hi. Ih khuangaih huai lam kithei lo pi a, hehpihna bek konlawhna in lampi maan ah hong kha zo lo ding hi. Hell lam pan hotkhiatna kisam a, Tunglam pan nuntakna bucing ih kisam hi. Hih lam le hualam pan, nuai lam le tunglam pan Topa’ hotkhiatna bucing ih cih in ahong hehpihna le ahong khuangaihna ahi hi.


url: =Bailey 44 Ricochet Top in Navy | REVOLVE\nUnfavorite Bailey 44 Ricochet Top in Navy in Navy\nShare Ricochet Top in Navy on Facebook (opens in a new window)\nShare Ricochet Top in Navy on Twitter (opens in a new window)\nShare Ricochet Top in Navy on Pinterest (opens in a new window)\nShare Ricochet Top in Navy on Google (opens in a new window)\nRevolve Style No. BAIL-WS1186\nManufacturer Style No. 411-B135\nRicochet Top in Navy


url: =Johor Bahru ah Toyota mawtaw nih kiphukha, mi 2 si in adang mi 2 liam :: ZOMI DAILY\nposted on 17 May 2017 at 8:30 pm Lomkholna: Malaysia, News, Sawltak, World\nMalaysia, Johor Bahru sung aom Iskandar Puteri vengsung ah mawtaw nih ki nakphutkhak mahmah in mi 2 si cih NST pan kiza hi. Asi mi 2 tepen pata kici a, Australian gammi ahihi.\nTuni Wednesday sunlam in Horizon Hills ah thupiang hi a, Australian gammi pata tepen Toyota Hilux 4WD (four-wheel-drive) tungah atuang uh ahihi. Adang Toyota Vellfire MPV (Multipurpose Vehicle) khattawh sun 12:36pm hunin ki phukha in, pata te anih in aphual ah sipah uhhi.\nToyota Hilux sungah atuang pen Australian pate te mi 2 hi uh a, atapa in ahawl hi in, anih uh asi uh ahihi.\nToyota Vellfire sungah atuangzong Driver leh Passenger akigawm in mi 2 mah hi uh a, anih uh liam uh ahih manin Sultanah Aminah Hospital (HSA) ah kipuak hi ci’n Iskandar Puteri Fire and Rescue station chief Iskandar Neemat in genkhia hi.\nMawtaw tuahsiatna Accident om cih hongki zaksak ciangin aphual ah Fire Engine khatleh Firefighters mi 7 in delhpah uhhi. Toyota Vellfire tungah atuang aliam mi 2 tepen zato ah naki puakkhinta uhhi.\nAhi zongin asi Australian gammi 2 tepen aluangvai Police te tungah ki ap hi. Tuate ii aluanghawm zong Sultanah Aminah Hospital mahah Postmortem bawlding in kipuak uhhi ci’n genbeh hi. ZD Sawltak #zomidaily\nPrevious: Kum 7 aphapan naupangkhat akhut langnih in kol kibulhsak ahih manin lamdang kisa\nNext: Vanleng tawh akipuaksawm Sazukki leh Sazuksa pawlkhat Airport ah kiman


url: =US gamsung khualzinna pawlkhat – 80 :: ZOMI DAILY\nposted on 22 March 2016 at 8:00 am Lomkholna: Article, Awnzapau\nHalloween Day – Holy Day of All Saints\nTu ni ka khualzin ni citciat pen Halloween Day ni hi a, ei pau in ‘Sikha Pawi Ni’ cih ding hi mai kasa hi. October kha kipat peek a kipan sikha lim vive vanzuakna sai khawngah kizuak phengphang hi. Tua teng mah lei in a innmai tekah koih ngeiingaii lai uhhi. Maigah (Pumpkin) a san vive kizuak phengphang a mihing lu in bawlin a lipkhap huai theithei dingin zeem uhhi.\nTua ni in naupangte a veengte innah pai in a painate in naupangte duh theihtheih na pia uhhi. A tam zaw in apple tawh kibawl suaklu khum moh khum (apple candy) pia uhhi. Nidang in “Holy day of All Saints” kici in Christian upna tawh akibawl ngei ahih hangin, tuhun ciangin Christian biakna tawh kizom sak tuan nawn lo in, leitung ngeina pawi bang khat in kizangta hi. Hihte khempeuh Britishte kiangpan kipan ahihi. Sikha tawh kisai vive hi lel ngeel a leitungah mipil mikangte zat hi kei leh buang pawh, kei muhna pan haivai taktak zong kasa mai hi.\nRiverside – Palm Springs\nZingsang zingan neek khitlian leh kikhawm ding a kithawi laitakin Vungkhek (Nu Man Hau Vung) te innkuan a papi Mr Bradley H Dixon a tate gel Tg Kai Sang (Tg Brandon Kai Sang Dixon) leh Tg Khan Tuang (Tg Matthew Khan Tuang Dixon) tawh hong pai uh a hong nohset uhhi.\nA papi tawh hong kihilsak (introduce) a, ken lah a Zopau in zong ka gen ding tampi ka theihloh mah bangin a Mangpau in lah ka siam loh kawmkal ah ka cih dang ding ka hopih thuahna ding zong ka thei meel kei hi. Amah zong tua bang dan linlian mah ahi a, kiho thuah luat tam lawmlawmh lo hi. Kamtawm ngiat ahih manin Mungnote zong tawh akiho tangtang zong ahi kei hi.\nKa maakpa uh Brad pen keimah bangin midangte tawh kiho kizopdan a siam loh hangin, azi ata tung a innkuan sungah thudik mahmah thu nuam mahmah dingin ka sansat thei pahhi. Ei kiangah kam tawm mahmah tase leh a innkuan sungah kamtamin thudik mahmah in ka um hi. Ih dan zong kibang kilkel lo ahih manin kitelsiam theih ding a thupi pen in ka mu hi.\nTulsa khuasung lamka bom khatah “Love Your Inlaws” ci in poster golpi khat in kisuang deda tawl khat sung ka mu a, akhangto gamte ah numei lam ahi a pasal lam a hi zongin, sungh leh mak ki-nuamtuamna a om luat loh pen, amau dan mah hi pah lel in ka umhi. Tua hi a, bangbang hi tase leh ka tanu Vungkhek zong nuamsa in maitai in a ki-it tuak mahmah lam ka muh ciangin tha ngah in ka lung akim peuhmah hi.\nMan kizaih khawm in tua zawhteh amau zong ciah pah a ko zong Loma Linda University Church ah kikhawm dingin ka paipah uhhi. Lampi ah a u Paupu zi Nu Cingkhek (Nu Don Sian Cing) La Sierra University sang ah ka zawn masa phot uhhi.\nHih Loma Linda University pen SDA pawlpi bulpite makaihna mah hi a, pilna a tuamtuam kicing tak a sintheihna ahihi. A diakdiakin cidamna lam tawh kisai pilna Doctorate Degree bek thamloh in Doctor of Medicine leh Doctor of Dentistry, Post Doctorate Degrees leh Certificates atuamtuamte akisin theih banah zato leh cidamna vai a ei uk sansan a tuam vilvel aa sin theihna (specialty field)te kicinna residency phualpi khat hi lailai hi.\nLai tansang sinna university banah Loma Linda Medical Center, Loma Linda Hospital ci in a kimcing takin mun khatah huang golpi khat ah kilam hi. Hih Loma Linda Medical Center building a tungzang a vei leh atak mun nih ah, thakhat thu a helicopter nih atu ton thei dingin kibawl hi. Accident leh emergency cina a om ciangin mi cinate a hun lap a zato a tun theihna ding ngimna ahihi.\nA biakinn mai ah mun-awng (lawn) zapitak om hi. Tua lai ah vanpuakna transporter/container truck mawtawpite khat ka mu hi. Tua mawtawpi sungah music van a tuamtuam amplifier leh mic, soundbox khawng om hi. Tua mawtawpi sungah stage bawl theihna ziauziau dingin a van akicing takin kikoih hi. US gam khua citengah Gospel ahi a Crusade pai ciangin bulh ziauziau a zat ziauziau theih ding a kibawl ahihi.\nBiakinn pan ka ciah uh ciangin Kayinte Mikang papi neite kiangah Kawlgam Christian teng kipawlna khakhat khat veita a bawlna ah ka pai uh a, Niiangpipa Mungno bang tua kipawlna ah sumkempi na hi gige hi. Tua lai ah Kawl an a tuamtuam leh mohhinga na dongin ne in ka gil uh a vah mahmah hi.\nAn ka neek khit uh ciangin Palm Springs lam ah ka pai uh a, nai lang zong sawtlo in ka tung pah uhhi. Palm Springs khua ah etnop a tuamtuam tampi tak om hi. Museum, Theater, Art Galleries, Casino, Joshua Tree National Park ci in California sehnel gam a, amah leh amah apo singkung lamdangte omna, Living Desert ci in sehneel gam a, ganhing tuamtuam leh Moorten Botanical Gardens ci in sehnel gam a po singkung tuamtuamte kicinna cih bangin ettheih ding tampitak om hi. Tuate et ding hun om lo ahih manin leitung a, agol penpen tram car tawh mualtung kah dingin Palm Springs Arial Tram Way lam ka pai uhhi.\nPrevious: Taangtai Khristian Biakna – Sermon by Rev. Dr. S. Pau Khan En\nNext: Tulaai Leitung Thuthang Tuamtuam Updates March 21, 2016


url: =Laitloekkung 2 - Baibal Olcim\n1BOEIPA puencawn te Gilgal lamloh Bokim la cet tih, “Na pa rhoek taengah ka caeng vanbangla nangmih te Egypt lamkah kan doek tih nangmih he khohmuen khuila kang kun puei coeng. Te dongah, 'Nangmih taengkah ka paipi te kumhal duela ka phae mahpawh.\n2Tedae khohmuen kah khosa rhoek neh paipi na saii uh mahpawh. A hmueihtuk te palet pa uh,' ka ti lalah ka ol na ngai kolla bahamlae he he saii uh?\n3Te dongah, 'Amih te na mikhmuh lamkah ka haek voel pawt vetih voeivang ah nangmih taengah kho a sak uh ni, amih kah pathen nangmih taengah hlaeh la om uh ni,' ka ti coeng,” a ti.\n4He ol he BOEIPA kah puencawn loh Israel ca rhoek boeih taengah a thui vaengah pilnam loh a ol a huel uh tih rhap uh.\n5Te dongah tekah hmuen te Bokim tila ming a sak uh tih BOEIPA te pahoi a nawn uh.\n6Joshua loh pilnam te a tueih daengah, Isreal ca rhoek loh a rho te rhip a paan uh tih khohmuen te a huul uh.\n7Joshua tue boeih neh Joshua phoeikah hinglung aka vang a hamca rhoek, Israel ham a len la a saii pah BOEIPA bibi boeih aka hmu rhoek kah a tue khuiah tah pilnam loh BOEIPA taengah tho a thueng uh.\n8BOEIPA kah sal Joshua, Nun capa Joshua tah ya neh kum rha a lo ca vaengah duek.\n9Anih te Gaash tlang, tlangpuei Ephraim tlang Timnathkhehres kah amah rho rhi ah a up uh.\n10Te vaengkah cadilcahma boeih loh a napa rhoek taengla a khoem uh tih amih hnukah aka poe cadilcahma long tah BOEIPA khaw, Israel ham a saii pah bibi te ming uh pawh.\n11Israel ca rhoek loh BOEIPA mikhmuh ah thae a saii uh tih Baal te tho a thueng thil uh.\n12A napa rhoek kah BOEIPA Pathen, Egypt kho lamkah amih aka khuen te a hnoo uh. A kaepvai kah pilnam pathen, pathen tloe rhoek kah a hnuk te a vai uh tih a bakop thil uh dongah BOEIPA te a veet uh.\n13BOEIPA te a hnoo uh. Baal neh Ashtoreth taengah a tho a thueng uh.\n14BOEIPA kah thintoek loh Israel taengah sai tih aka tuk aka vat rhoek kut ah a tloeng dongah amih te a reth uh. Amih te kaepvai kah a thunkha rhoek kut ah a yoih coeng dongah a thunkha rhoek mikhmuh ah koep pai uh thai voel pawh.\n15BOEIPA loh a thui tih amih taengah BOEIPA loh a caeng vanbangla a caeh uh takuem ah BOEIPA kut loh amih taengah yoethaenah la a om pah tih amih te mat a daengdaeh.\n16Tedae lai aka tloek te BOEIPA loh a phoe sak dongah amih aka tuk aka vat kut lamloh amih a khang la om.\n17Tedae amih kah lai aka tloek te khaw hnatang uh pawh. Te dongah pathen tloe rhoek taengah cukhalh uh tih amih taengah bakop uh. A napa rhoek kah a pongpa nah longpuei te koeloe a phaelh uh tih BOEIPA olpaek hnatun ham he saii uh pawh.\n18Amih ham lai aka tloek te BOEIPA loh a phoe sak vaengah khaw lai aka tloek te BOEIPA loh a om puei. Amih aka nen tih amih aka huet mikhmuh ah a nguekcoinah te BOEIPA khaw hal tih lai aka tloek kah a tue khuiah tah a thunkha kut lamloh amih te a khang.\n19Tedae lai aka tloek te a duek vaengah tah mael uh bal tih a napa rhoek lakah taoe poci uh. Amih taengah thothueng ham neh amih te bawk ham a tloe pathen hnukah pongpa uh. A khoboe neh a mangkhak longpuei te voei uh pawh.\n20Te dongah BOEIPA kah a thintoek loh Israel taengah sai tih, “A napa rhoek ham ka uen, ka paipi te namtu loh a poe tih kai ol hnatun uh pawh.\n21Namtom lamkah te amih mikhmuh ah hlang haek hamla ka koei mahpawh. Te te Joshua loh a hnoo tih amah khaw duek coeng,” a ti.\n22Israel loh BOEIPA kah longpuei a ngaithuen tih a khuiah pongpa ham te a napa rhoek kah a ngaithuen bangla a ngaithuen pawt khaw amih te a noem.\n23Te dongah BOEIPA loh namtom rhoek te koeloe a haek kolla a paih tih Joshua kut ah tloeng pah pawh.\n< Laitloekkung 1\nLaitloekkung 3 >


url: =Tulaai Leitung Thuthang Tuamtuam Updates July 9, 2014\n· Leitung World Cup tukpeeng kimawl na taangthu ah aom ngeinaailo thulamdang mahmah Brazil in Germany te July 8 ni in Goal 7-1 tawh lel ahihman in Brazil gambup mipite kahna leh hagawina tawh kidim uhhi. Mipi te kahna pan luankhite puanbang nuulkikding in President Dilma Rousseff in hehneem hi. Brazil dawisiam te in Germany te gualding dawi ai tawh bawlding ci in thuthang ah genkhia uhhi. Germany ten Dawi ai sang ibiak Pasian lianzaw cihtel uh ahihman ang kawk hiathiat lel in akimawl uhleh Brazil te dawi ai lehtaai Thal lam cilsiat eitungtu cihbang in Brazil te zukham bang , Lawihon hai bang in lomtai ngeingai pong uha, A coach pa bang uh haidektak liang hi. Hih thu ah Zomi ten iphawkding thu namnih kisam kasa mahmah hi.\n1. Dawi ai tawilaai khua Zomi sung ah pawlkhat ki omlaai a, Dawi ai peuh tawh leitung ah na kiseemthei nawnlo cih telhuai ta hi.\n2. Pasian thuzui pipi dawi aikhawng uploh ding leh Dawi ai ciangciang I Pasian in daalzo lua cih iphawkding kisam hi.\n· Iraq gam Bagdad khuapi khanglam gamsung munkhat ahi Shia Muslim te teenna kiim ah Iraq gaalkaap te in thau tawh kikaaplum pasal 50 asisa in July 9, 2014 ni in mukhia uhhi. Hih misi te peen akithah zong sawtpian ta leh kilawm a Sunni Muslim migilo te thah hikhading in lam en uhhi.\n· China President South Korea gam azin lungkimlohna lah na in North Korea te in July 8 ni in Nahtang Um tangnih South lam tuipi tung ah lotsuk leuleu uhhi. Hih peen Kaalnih sung ah 4 vei a lot sukna uh hia, South ten bel mi mi leh gam sukhakhol lo ahihteh aneihteng uh abeidong lawnlawn lel le uh cihsan uhhi.\n· India gam Bihar state sung ading a BJP party te MP teelcing Taangmi khat ahi Giriraj Singh in ka inn kiluh in $800 kiim mang ci in Palik te kiang ah July 9, 2014 ni in gen a palik ten azon leh MP pa zum nasem khat leh adangthum te guk nahi ahihman man uha, amat uhciang $190,833 leh Nai,Ngun pawlkhat ngahkik uhhi. MP khat Mee kuang aluiding ciang neihsa akidotna ah Mr Singh in Rs 50,000 beknei ciin pulaak ahihman Police ten Tax vaaisai tekiang ah gen in akansan laaitak uh ahhi. Azenzen in mawhna akimuh leh MP thongkia ongsuak ding hi.\n· Palestine gam sung a kiphual Hamas migilo te in Israel gamsung July 9, 2014 ni in Rocket thaupi tang 72 lotphei uha, Khuapi sung a tuding tang 14 siktumpi nabenkhia man hi. Israel Prime Minister Benjamin Netanyahu leh Militant Chief te July 9, 2014 ni thukin kimukhawm uha, Gaza dung leilam tawh nasiatak nuaiding gaalkaap 40,000 paisakding in thukimna nei uhhi. Palestinian gamsung ah Hamas te phualpi 550 om a, 129 Vanlamtawh kizial khin in adangteng leilam longkhia in cimangsakding angim uh ahhi. Nasia lua ding ….\n· Indonesia gam President kiteelna Mee tang kong July 9, 2014 ni in kikhakta a, President ding a taaikidem ahi Joko Widodo leh Prabowo Subianto te in anih un thukante tung ah ken kazo cituak uhhi. Ahizong kuanzo kuanlel cihtaktak official in July 21-22 niciang thuneite in taangkokhia ding uhhi.\n· China leh USA gam kumpi thuneite gamnih kikaal kumsim thukikuppi na July 9, 2014 ni in Beijing khuapi ah kipanta a ninih sung sawt ding hi. US lam pan Secretary of state John Kerry leh apawlte kah uha, China President Xi Jinping in thukonghonna nei hi. China leh USA kipawlkhawm a kilemtak anasepna peen gamnih ading leh leitung ading namtui mahmah a ahizong in gamnih kilem keilian leh leitung ading in uih mahmah ding hi ci in genbeh hi.


url: =Sihkhit ciangin nuntakna thak a om lai ding hiam? – FGA Tulsa\nSihkhit ciangin nuntakna thak a om lai ding hiam?\nDotna: “Sihkhit ciangin nuntakna thak a om lai ding hiam?”\nDawnna: Sihkhit ciangin nuntakna thak a om lai ding hiam? cih dotna pen a ki dongmun dotna ahihi. Job in hih bang in a gen hi. “Numei sungpan a piang mite ih nuntak na pen tomkal sung bang bek hi in, haksatna nam kim tawh ki dim hi. Pakpalh bang bek ahihi. Tuikhu tawh a ki bang hi. Sawt vei pi a om thei kei hi….. Mikhat a sih khit ciangin nuntak kikna angah thei diam?” (Job.14:1-2,14)\nJob bangin hih dotna in eite zong hongdong a hihi. Ih sih khit ciangin bang piang ding ahi hiam? Ih sih khit ciangin bang mah piang nawnlo in bei man lelding ahi hiam? Mihing te pen suak in ahun cin ciangin lei ah ki tuha, a bei mang lel ding a hi hiam? Ih pai na dingmun ki bang ciat ding a hi hiam? Ahih kei leh ki bang lo ding a hi hiam? Vantung gam leh hell gam pen om tak pi ding ahi hiam?\nSihkhit ciangin nuntakna om a hih lam Laisiangtho in hong gen bek hi lo in hih tawn tung nuntak na pen vangliatna tawh ki dim ahih na zong hong gen hi. Agen na ah “Pasian a it te a dingin a ki bawl inn pi ih a hoih na vantunggam pen kuamah inmu ngeinailo in kuamah in zong za ngei nailo uh hi. Ahoih zia pen kam ih ngen theih ding hilo hi” (ICor. 2:9). Pasian pen mi bangin hong piang a, Jesu khazih ki ci in, amah hih leitungah hong suak in tawntung nuntakna pen letsong in hong pia ahihi. “ Ahizong in amah in ih mawhna hangin kisat nimna hong thuak hi. Ih khialh nate hangin bawlsiatna hong thuak hi. Amah in ih thuak ding gimna teng hong puak sak in lungnop na hong pia hi. Ama liamma hangin eite in damna ih ngah hi” (Isaiah.53:5).\nJesu in ih thuak ding thukhenna khempeuh honglak khiatsak in singlamteh tungah a nuntakna hong pia lai hi. Nithum khitciangin sihna pan hinkik na tawh in sihno zo a hih na hong lak hi. Amah pen vantungah akah kik ma in mi tultampi mai ah ki langin hih leitungah nisawm li sung bang hong om hi. Rom. 4:25 na sungah, “amah in ih mawh na hangin sihna hongthuak a,eite thuman mi ih suah theih na dingin sihna pan in hong tho to kik hi” a ci hi.\nJesu thawhkik na pen aki gen mawkmawk hi lo in a takpi ahihi. Amah pen thokik takpi a hih lam sawltak Paul in hoih tak in hong gen hi. Kua mah in a nial thei kei hi. Hih thawh kikna pen Christain upna ih tutna suangpi a hihi. Bang hang hiam cih leh Khazih a ki thawh kik mah bangin Khazih a ummi khempeuh te zong sihna panin a tho kik ding a hih na hong lak hi.\nJesu Khazih ih a thawh kik na pen sihkhit ciang a nuntakna om ahih na hong lak hi. Khazih pen atho kik ding khempeuh te sungpan in a masa penpen ahihi. Adam tawh a ki zom mi khempeuh tungah pumpi sihna hong tung hi. Ahi zongin Jesu Khazih upna hangin Pasian innkuan a suak khempeuh te in nuntakna thak a ngah ding uh hi (1Cor.15:20-22). Pasian in Khazih pen sihna pan in athawh kiksak mah bangin Jesu hong pai kik ciangin eite zong avang lian pumpi tawh ih tho kik ding hi (1Cor.6:14).\nA si sa mi khempeuh a thawh kik hangin, a tho kik mi khempeuh te in vantung gam a ngah kei ding hi. Hih lei tungah ih om hun sungin ih sih khit cianga ih tunna ding mun ih tel ding ahihi. Tua ahih manin hih leitungah ih nuntak hun sungin ih telna tungtawn in thu hong ki khen ding a hihi. Mikhem peuh khat vei si dinghi ci in laisiangtho in hong ngen hi. Tuakhit ciangin thukhen na ih thuak dinghi (Hebia.9:27). Khazih upna hanga thuman na a ngah mi khempeuh te in vantungah tawntung nuntakna a ngah ding uh hi. A hizongin Khazih pen Gumpa leh Topa dinga a nial mi khempeuh te pen tawntung sihna meili pi sungah ki khia ding uh hi. (Mate.25:46).\nHell pen vantunggam mah tawh ki bangin a om tak pi a hihi. Hih mun pen thuman lo mite tawntung gimna a thuakna ding mun a hihi. Pasian hehna a tawn tung in thuak ding uh hi. Amau te in tua mun ah haksatna nam kim a thuak ding uh hi. Maizum na zong a thuak ding uh hi. Hell pen taw nei lo dumpi in ki gen hi (Luka.8:31, Mangmuhna. 9:1). Meili pi, kat leh mei kuang omna, tua mun ah gamtat hoih lote a tawntung in gimna a thuak ding uh hi (Mangmuhna.20:10). Hell sungah kahna leh ha ngawina aw bek ki za ding a, dahna leh haksat na bek tawh ki dim ding hi (Mate.13:42).\nMihoih lote sih na hangin Pasian a lungdam hetlo hi. A hizongin amau te a khialh na uh pan in kisik kik a tawntung nuntakna a ngah ding Pasian in a deih hi (Ezkiel.33:11). A hizong in Pasian in ih ban pan in hong kai lo dinghi. Eite in amah ih teel kei leh ama hong piak tawntung nuntakna pen a nial ih hihi. Hih leitungah ih nuntak na pen ih sih khit ciang a ih tun na ding mun ih teel theih nang hun hong ki piak na a hihi. Thu um mite a hih leh ih sih khit ciangin Pasian tawh vantungah ih mang khawm ding hi. Thu um lo te a hih leh a sih khit ciangin tawntung meili pi sungah a ki khia ding uh hi. Sihkhit ciangin tawntung nuntakna ngah a,tawntung meili pi tawh bang ci in ki pelh thei ding ih hi hiam? Lampi khat bek om hi. Tua in Jesu Khazih upna leh muanna a hihi. Jesu in, “Keimah in nuntak kik na leh nuntakna ka hihi. Kei hong um te in a sih hangin a hing kik ding hi. Kei hong um mi khempeuh sih na tawh a ki pelh ding uh hi…” (John. 11:25-26).\nHih man ngenlo a hongki pia tawntung nuntak na pen mikim a ding a hihi. “Tapa a um mi khempeuh te in tawntung nuntakna a ngah ding uh hi. A hi zongin Tapa a nial te in tawntung nuntak na mu lo ding uh a, Pasian hehna a mau te tung ah om den ding hi” (John. 3:16). Ih sih khit ciangin Pasian hong piak letsong tawntung nuntakna ngah theih na dinglampi om nawn lo ding hi. Ih sih khit ciang a tawn tung nuntakna ih ngah ding leh ih ngah loh ding pen hih leitung ih nuntak hun sung in ih theih ding ahi hi. Jesu Khazih ih san leh tawntung nuntakna ih ngah dinga, ih nial leh tawn tungnuntakna ih ngah kei ding hi. “Tuni pen Pasian hong piak hun hoih hi in hotkhiat na ni a hihi” (2Cor.6:2). Pasian ih lang do na ih mawhna hangin Jesu Khazih in sih na hong thuak sak hi ci a ih up leh, hih leitung ah a ki cing nuntakna a ngah bek hi lo in ih sih khit ciangin zong tawntung nuntakna ngah in Khazih tawh a tawntung in ih mang khawm ding hi.\nSource:Got Bible Question\n← "Ka zozo hi-Ka semkhin zo hi"\n။ေသဆုံးသြားၿပီးေနာက္ ဘာျဖစ္ပ်က္မည္နည္း။ →


url: =Pu Kap Khan Khual in Germany Visa ngah ta\nGermany khuapi Berlin leh Erfurt ah “Political Party organization and Local Politics in Germany” cih thulu tawh Seminar kah dingin KASYP in gam tuamtuam pan in khangno Pilitics lamah a kipiakhia te lakah muan deuh teng sam uh a, ZNC/ZCD panin Pu Kap Khan Khual zong kihel thei ding hi.\nHih Seminar pen 7th-14th September sung kinei ding ahihi. KASYP ih cih pen Konrad Adenauer School for Young Politicians cihna ahihi. Tukum sung mah in Washington DC khuapi ah American Council for Young Political Leaders (ACYPL) te sapna tawh Pu Kap Khan Khual pen “Lower Mekhong Fellow Programe” va kah khin a, Washington Zomi Innkuan in zong holimna neih pih uh hi.\nHong ciah lam ciangin Malaysia khuapi Kuala Lumpur ah “Election and Electoral Campaigning of Political Parties” cih thulu tawh 27th – 29th March, 2014 kah leuleu hi. KASYP in a vaihawm Course pen kum 2 sung sin ding hi a, Singapore leh Yangon khuapi te ah zong man khin ahih man in tutung a va kah ding Course zawhna hi ta ding hi.\nThungetna ah phawk ciat ni.\nMorevisas Customer Feedback link\n2/11/2017 03:42:17 pm


url: =Apartments Langzeitmiete in Mai Khao | The Nation\nApartments Langzeitmiete in Mai Khao\nWählen Sie aus 1 Apartments in Mai Khao\n2 Zimmer Apartment Langzeitmiete in Mai Khao\nPH-5274 is a 95 square meter Apartment with 2 Schlafzimmern and 2 Badezimmern that is available Langzeitmiete., It belongs to the Baan Mai Khao development in Phuket, Mai Khao and und es wurde fertiggestellt im Jahr in 2015 Aug.. The Apartment is available long term rentals from ฿60,000 per month when signing a 1 year contract.\nFinden Sie Apartments Langzeitmiete in Mai Khao.\nImmobilien Langzeitmiete in Mai Khao 5 Immobilien\nHäuser Langzeitmiete in Mai Khao 5 Häuser\nWohnungen Langzeitmiete in Mai Khao 4 Wohnungen\nVillen Langzeitmiete in Mai Khao 1 Villen\nHäuser Langzeitmiete in Mai Khao 1 Häuser\nPenthäuser Langzeitmiete in Mai Khao 0 Penthäuser\nReihenhäuser Langzeitmiete in Mai Khao 0 Reihenhäuser\nLand Langzeitmiete in Mai Khao 0 Land\nLuxus Apartments Langzeitmiete in Mai Khao\nMeerblick Apartments Langzeitmiete in Mai Khao\nLangzeitmiete Apartments Langzeitmiete in Mai Khao\n1 Zimmer Apartments Langzeitmiete in Mai Khao 274 Apartments\n2 Zimmer Apartments Langzeitmiete in Mai Khao 69 Apartments\n3 Zimmer Apartments Langzeitmiete in Mai Khao 14 Apartments\n4 Zimmer Apartments Langzeitmiete in Mai Khao 3 Apartments